Q=14	C=7	SS=3	LS=7	PS=3	DC=0	LC=0	SD=0	BS=1	G0=17	G1=14	G2=10	DLID=az_RU	BODY=Иса пејғәмбәр нә заман доғулуб? | Мүгәддәс Јазылара аид суаллар\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Америка жест дили Валенсија Вјетнам Гренландија Данимарка Индонезија Исвеч Кирибати Литва Македонија Малта Маҹарыстан жест дили Мјанма Нидерланд Норвеч Румынија жест дили Самоа Уелс Украјна Фарер Фиҹи Чили жест дили Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) албан алман амһара ассам африкаанс бикол бислама болгар варај га гырғыз еве ермәни естон ефик зулу ибо иврит илок инҝилис исланд испан италјан каталан качин кикамба киконго кикујју кинјаруанда кирунди кореја коса латыш лингала луганда малагаси малај малајалам мамбве-лунгу маҹар море нага-куки-чин (һакһа) ндебеле (Зимбабве) нзема оромо осетин пангасинан папјаменто (Аруба) папјаменто (Күрасао) полјак португал португал (португал) румын рус санго себуан сепеди серб серб (латын) сесуто (Лесото) сетсвана сидамо сингал словак словен суаһили суаһили (Конго) тагалог таи тамил татар телугу тсонга тумбука түрк түркмән умбунду урду фарс фин фон франсыз хорват чавакано чех чибемба читонга чичева шона јапон јоруба јунан ҝүрҹү һауса һилигајнон һинд әрәб\nМүгәддәс Китабда Иса Мәсиһин дәгиг доғум тарихи гејд олунмур. Нөвбәти истинадлар буну тәсдиг едир:\n« Мәсиһин әсил доғум тарихи бәлли дејил » («Јени католик енсиклопедијасы»).\n« Мәсиһин дәгиг доғум тарихи мәлум дејил » («Encyclopedia of Early Christianity»).\nМүгәддәс Китаб «Иса нә вахт доғулуб?» суалына бирбаша ҹаваб вермир. Лакин орада онун доғулдуғу әрәфәдә баш верән ики һадисәдән бәһс едилир вә бундан бир чохлары белә гәнаәтә ҝәлмишдир ки, Иса декабрын 25-дә доғулмајыб.\nСијаһыја алынма. Исанын доғулмасындан бир мүддәт габаг сезар Август « бүтүн империјада әһалинин сијаһыја алынмасы үчүн фәрман верди ». « Һәр кәс гејдијјатдан кечмәк үчүн өз шәһәринә » ҝетмәли иди. Бунун үчүн бәзиләриндән бир һәфтә, ја да ондан чох јол ҝетмәк тәләб олунурду (Лука 2:1—3). Еһтимал ки, верҝи јығмаг вә һәрбијә чағырыш мәсәләсини низамламаг мәгсәдилә верилән һәмин фәрман илин истәнилән вахтында әһали тәрәфиндән хош гаршыланмајаҹагды. Буна ҝөрә дә чәтин ки, сезар Август гышын сојуг чағында бир чохларыны узун јола чыхмаға мәҹбур едәрәк ҹамааты гәзәбләндирсин.\nГојун сүрүләри. Чобанлар « чөлдә јашајыб ҝеҹәләр сүрүләринин кешијини чәкирдиләр » (Лука 2:8). Иса Мәсиһин дөврүндән бәһс едән бир китаба дејилир ки, чобанлар сүрүләрини ачыг һавада « Пасха бајрамындан (мартын сонлары) бир һәфтә әввәл башлајараг » нојабр ајынын орталарына гәдәр отарырдылар. Һәмин мәнбәдә әлавә олунур: « Гышда сүрүләри өртүлү јердә сахлајырдылар, елә бу фактын өзү гышда кечирилән Милад бајрамынын әнәнәви тарихинин дүзҝүнлүјүнү гејри-мүмкүн едир, чүнки Инҹилә әсасән, Мәсиһ доғулан ҝүн чобанлар чөлдә гојун отарырдылар » («Daily Life in the Time of Jesus»).\nПајызын әввәли иди\nИса ерамызын 33-ҹү илинин јазында, нисанын 14-дә кечирилән Пасха заманы өлдүрүлмүшдү. Һәмин тарихдән ҝеријә һесабламагла онун нә заман доғулдуғуну тәхмин етмәк мүмкүндүр (Јәһја 19:14—16). Иса үч ил јарым сүрән хидмәтинә башлајанда тәхминән 30 јашында иди, демәли, о, ерамыздан әввәл 2-ҹи әсрдә, пајызын әввәлиндә доғулмушду (Лука 3:23).\nНәјә ҝөрә Милады декабрын 25-дә кечирирләр?\nИса Мәсиһин декабрын 25-дә доғулмасына һеч бир сүбут јохдурса, онда нәјә ҝөрә Милад бајрамыны бу тарихдә гејд едирләр? «Британија енсиклопедијасы»нда дејилир ки, килсә рәһбәрләри, чох еһтимал ки, бу тарихи гыш ҝүн дөнүмүндә гејд едилән вә « бүтпәрәст Рома бајрамы сајылан “мәғлубедилмәз ҝүнәшин доғум ҝүнүнә” ујғунлашдырмаг » үчүн сечмишдиләр. « Американа енсиклопедијасы»нда дејилир ки, бир чох алимләрин фикринҹә, бу, христианлығы гәбул едән бүтпәрәстләр үчүн һәмин дини даһа доғма етмәк мәгсәдилә едилмишди ».\nИса пејғәмбәр Бајрам вә тәдбирләр Мүгәддәс Китаба аид суаллара ҹаваб\nИса Мәсиһин шаҝирдләри вә һәвариләри Милад бајрамыны гејд едирдиләрми?


Q=0	C=0	SS=0	LS=0	PS=0	DC=0	LC=0	SD=0	BS=2	G0=0	G1=0	G2=0	DLID=az_RU	BODY=Сионист тәһлилчи Јони бин Мәнаһим јазыб: “Иран ПУА-лары Јахын Шәргдә чох тәһлүкәли бир силаһа чеврилибләр.”\nБин Мәнаһим иддиа едиб ки, Иран Ираг вә Суријаны, һабелә Ливан Һизбуллаһыны, Фәләстиндә ҺӘМАС-ы вә Ислами Ҹиһад Һәрәкатыны бу дронларла тәҹһизатландырыб.\nБу дронлар Америка вә Исраилин һәмишәки нараһатлыг мәнбәјидир, Иран үчүн чох тәһлүкәли вә тәсирли бир силаһа чеврилиб.\nСионист тәһлилчи әлавә едиб: “Бу дронлар Гәрби Асијада һава дөјүшләринин маһијјәтини дәјишәҹәк, Иранын вә онун мүттәфигләринин Исраилә гаршы ҝәләҹәк һәрби дөјүшләриндә ҹидди рол ојнајаҹаг.”\nО вурғулајыб ки, Американын сабиг президенти Д. Трамп Иран ПУА-ларынын тәһлүкәси јолларынын арашдырылмасы үчүн АБШ-Исраил ишчи групу јаратмышдыр вә бу груп Ҹо Бајденин дөврүндә дә өз ишини давам етдирәҹәк.\nСон вахтлар сионист КИВ-ләриндә јајылан мәлуматлара ҝөрә, бу режим Иран дронларындан горхдуғу үчүн ишғал едилмиш Фәләстинин шимал әразиләриндә өз мүдафиә вә радар системләринин лајиһәләрини ҝүҹләндирмәк нијјәтиндәдир.\n“Тимес Исраил” Аҝентлији дә мәлуматлы мәнбәјә истинадла билдириб ки, Исраил режиминин ордусу сон илләрдә Јахын Шәргә ахмыш Иран истеһсалы олан ПУА-ларын тәһдидинин артмасына диггәт етмәклә, һавадан мүдафиә системләрини ҝүҹләндирир.\n1463 дәфә бахылыб


Q=11	C=9	SS=3	LS=1	PS=1	DC=0	LC=0	SD=0	BS=2	G0=46	G1=38	G2=22	DLID=az_RU	BODY=Ҹинси әлагәјә даир бахышымы неҹә изаһ едә биләрәм? | Ҝәнҹләрин суаллары\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Малта Мјанма Нидерланд Норвеч Украјна Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс болгар гырғыз еве ермәни естон зулу иврит илок инҝилис исланд исоко испан италјан каонде кинјаруанда кирунди кореја коса латыш лингала малагаси малајалам маҹар папјаменто (Күрасао) полјак португал пәнҹаб румын рус себуан сепеди серб серб (латын) сесуто (Лесото) сетсвана сингал словак словен суаһили тагалог таи телугу тсонга тумбука түрк фин франсыз хорват чех чибемба читонга чичева шона јапон јоруба јунан ҝүрҹү Һаити креолу һауса һилигајнон әрәб\n«Нә?! Һәлә дә бакирәсән?»\nӘҝәр бу суалы сәнә верәнә ҹаваб вермәк истәјирсәнсә вә ҹавабын «һә»дирсә, онда сәнә буну ҹәсарәт вә әминликлә изаһ етмәк лазымдыр. Бу мәгалә сәнә көмәк етмәк үчүндүр!\nБакирә олмаг нә демәкдир?\nМүгәддәс Китабда ҹинси әлагә һагда нә дејилир?\nСән нәјә инанырсан?\nБахышларыны башгаларына неҹә изаһ едә биләрсән?\nҺеч вахт ҹинси әлагәдә олмајанлара бакирә дејирләр.\nТәбии ки, ҹинси әлагә дедикдә јалныз ади ҹинси әлагә нәзәрдә тутулмур. Белә бир ҹинси әлагәдә олмајан, амма мин ҹүр ојундан чыхан бәзиләри өзләрини бакирә адландырырлар.\nҸинси әлагә дедикдә орал секс, анал секс, диҝәр инсанын ҹинсијјәт органлары илә едилән һәрәкәтләр вә бу кими диҝәр шејләр нәзәрдә тутулур.\nЈадда сахла. Ҹинси әлагәдә олан кәси — истәр орал секс, истәр анал секс, истәрсә дә диҝәр инсанын ҹинсијјәт органлары илә мүәјјән һәрәкәтләр етмәк олсун — бакирә адландырмаг олмаз.\nМүгәддәс Китабда дејилир ки, јалныз әр-арвад бир-бири илә ҹинси әлагәдә ола биләр (Сүлејманын мәсәлләри 5:18). Демәли, Аллаһы разы салмаг истәјән инсан евләнәнә гәдәр ҹинси әлагәдә олмамалыдыр (1 Салоникилиләрә 4:3—5).\nБәзиләри дејир ки, Мүгәддәс Китабда әхлаг барәдә дејиләнләр көһнәлиб, мүасир зәманәјә ујғун ҝәлмир. Лакин унутма ки, бизим мүасир зәманәмиз бошанма, арзуолунмаз һамиләлик вә ҹинси јолла өтүрүлән хәстәликләрлә долудур. Әслиндә, бу дүнјанын әхлаг мәсәләләри илә бағлы мәсләһәтләр вермәк ихтијары јохдур (1 Јәһја 2:15—17).\nОтуруб фикирләшәндә ҝөрмәк олур ки, Мүгәддәс Китабын әхлаг нормалары мәнтиглидир. Нүмунә үчүн: туталым, кимсә сәнә 1000 манат нәғд пул вериб. Ону бинанын башындан јолдан кечәнләрә атардын?\nҸинси әлагә илә дә әлагәдар буна бәнзәр гәрар вермәлисән. 14 јашлы Сера дејир: «Мән өз бакирәлијими илләр сонра ады белә јадыма дүшмәјәҹәк инсанын ајағы алтына атмаг истәмирәм». 17 јашлы Тамми онун фикри илә разыдыр: «Ҹинси әлагә чох дәјәрли һәдијјәдир вә бош јерә сәрф едиләси дејил».\nЈадда сахла. Аллаһ һәлә евли олмајанлара бакирәлик вә абырлы давранышы бир ганун кими тәсис едиб (1 Коринфлиләрә 6:18; 7:8, 9).\nСәнҹә, Мүгәддәс Китабда ҹинси әлагә һагда дејиләнләр мәнтиглидир, јохса һәддән артыг сәртдир?\nСәнҹә, әҝәр ики инсан бир-бирини үрәкдән севдијини дејирсә, онларын ҹинси әлагәдә олмасы дүзҝүндүр?\nЈахшыҹа ҝөтүр-гој етдикдән сонра бир чох ҝәнҹ оғлан вә гызлар белә бир гәнаәтә ҝәлмишләр ки, бакирә олмаг вә әхлаги ҹәһәтдән тәмиз һәјат сүрмәк ән дүзҝүн сечимдир. Онлар буна ҝөрә пешман дејилләр вә ја өзләрини нәдәнсә мәһрум едилмиш һисс етмирләр. Бәзи ҝәнҹләрин бу һагда нә дедијинә нәзәр салаг:\n«Мән чох хошбәхтәм ки, бакирәјәм! Никаһдангабаг ҹинси әлагә инсана физики, мәнәви вә емосионал зәрбә вурур. Бундан гачмагда гәбаһәт ҝөрмүрәм» (Емили).\n«Неҹә дә севинирәм ки, даша дәјмиш ҹинси әлагәләрдән ибарәт сијаһым јохдур. Ҹинси јолла өтүрүлән һеч бир хәстәлијә, ҹүзи дә олса, тутулмаг еһтималы олмадығыны билмәк үрәјимә су сәпир» (Елејн).\n«Мән јашда вә мәндән бөјүк олан нечә гыздан ешитмишәм ки, ҹинси әлагәдә олдуглары үчүн пешмандылар. Онлар дејирләр ки, каш ҝөзләјәјдиләр. Мән онларын сәһвини тәкрарламаг истәмирәм» (Вера).\n«Фикир вермишәм ки, бакирәлијини итирән вә ја мүхтәлиф инсанларла ҹинси әлагәдә олан бир чох инсанларын үрәкләриндә мәнәви чапыглар әмәлә ҝәлиб. Мәнҹә, бу, чох аҹынаҹаглы һәјат тәрзидир» (Диан).\nЈадда сахла. Сәнә ҹинси әлагәјә ҝирмәјин үчүн тәзјиг ҝөстәрилмәздән вә ја ширникдириҹи тәклиф алмамышдан габаг нәјә инандығыны билмәлисән (Јагуб 1:14, 15).\nКимсә сәндән бу һагда нәсә сорушса, бахышыны неҹә изаһ едәҹәксән? Чох шеј вәзијјәтдән асылыдыр.\n«Ҝөрсәм ки, киминсә мәгсәди анҹаг мәни гыҹыгландырмагдыр, дуруб гулаг асмајаҹағам. “Өз ишинлә мәшғул ол” — дејиб орадан узаглашаҹағам» (Корин).\n«Әфсуслар олсун ки, мәктәбдәки бәзи адамлар сырф кеф үчүн башгаларына сөз атыр, саташырлар. Ола билсин, онларын бу мәгсәдлә вердикләри суаллара һеч ҹаваб вермәјәҹәјәм» (Давуд).\nБилирсән? Бәзән Иса пејғәмбәр ришхәндчиләрин вердикләри суаллара сусмагла «ҹаваб верирди» (Матта 26:62, 63).\nБәс инсан сәмими марагдан ирәли ҝәләрәк сәндән нәсә сорушурса? Әҝәр дүшүнүрсәнсә ки, онун Мүгәддәс Китаба һөрмәти вар, онда 1 Коринфлиләрә 6:18 ајәсиндән ситат ҝәтирә биләрсән. Вә изаһ едә биләрсән ки, никаһданкәнар ҹинси әлагәдә олмагла инсан өзүнә бөјүк пислик етмиш олур вә өз бәдәнинә гаршы ҝүнаһ ишләдир.\nФәрги јохдур, Мүгәддәс Китабдан истифадә едирсән, ја јох, әсас әминликлә данышмағындыр. Јадында сахла, сәнин әхлаги ҹәһәтдән тәмиз галмаг гәрарынла фәхр етмәк һаггын вар (1 Петер 3:16).\n«Әминликлә ҹаваб вермәјин ону ҝөстәрир ки, сән өз етигадына әминсән вә үрәјиндә шүбһә јохдур вә башгасынын сөзүнә ҝөрә јох, буну дүзҝүн һесаб етдијин үчүн белә давранырсан» (Ҹилл).\nЈадда сахла. Әҝәр сән ҹинси әлагәјә даир мөвгејиндә гәтисәнсә, онда буну башгаларына да изаһ едәҹәксән. Онларын мүнасибәти сәни тәәҹҹүбләндирә биләр. 21 јашлы Мелинда дејир: «Иш јолдашларым бакирә олдуғума ҝөрә мәни тәрифләјирләр. Бу, онлара гәрибә бир шеј кими ҝәлмир. Әксинә, онлар фикирләширләр ки, бу, өзүнә һаким олмағын вә исмәтин ҝөстәриҹисидир».\nМәсләһәт! Әҝәр сәнә ҹинси әлагәјә даир мөвгејини даһа әминликлә изаһ етмәјин үчүн көмәк лазым ҝәләрсә, «Ҹинси әлагәјә даир бахышыны неҹә изаһ едә биләрсән?» адлы чалышма вәрәгини јүклә. Һәмчинин «Ҝәнҹләрин суаллары. Практики мәсләһәтләр» китабына да баха биләрсән.\n«Ҹинси әлагә мүнасибәтләримизи мөһкәмләндирәҹәкми?» (Ҹилд 1, фәсил 24).\n«Нәјә ҝөрә евләнәнә гәдәр ҝөзләмәк лазымдыр?» (Ҹилд 2, фәсил 5, түрк.).\n«“Ҝәнҹләрин суаллары” китабларындакы фикирләр мәним чох хошума ҝәлир. Мисал үчүн, 1-ҹи ҹилдин 187-ҹи сәһифәсиндә никаһданкәнар ҹинси әлагә баһалы бир бојунбағыны кимәсә пулсуз вермәјә бәнзәдилир. Инсан өзүнү дәјәр-дәјмәзә сатыр. Сәһифә 177-дә исә бу һәрәкәт ҝөзәл бир рәсм әсәрини палаз кими ајаг алтына атмаға бәнзәдилир. Амма мәним ән чох хошладығым шәкил 2-ҹи ҹилдин 54-ҹү сәһифәсиндәкидир. Шәкилалты јазыда дејилир: “Никаһданкәнар ҹинси әлагәдә олмаг һәдијјәни сәнә верилмәздән габаг ачмаға бәнзәјир. Санки, сән башгасына — ҝәләҹәк һәјат јолдашына аид олан шеји оғурлајырсан”» (Викторија).


Q=12	C=0	SS=0	LS=12	PS=0	DC=0	LC=0	SD=0	BS=1	G0=5	G1=3	G2=2	DLID=az_RU	BODY=Nur-az.com - Ҝүнаһкарларын симасынын ашкара чыхмасы\n21 Оҹак 2019\nҜүнаһкарларын симасынын ашкара чыхмасы\nТәһгир вә башыашағылыг Ҹәһәннәм әһлинин илк әзабыдыр\n"(Мәләкләрә дејиләҹәк): “Ону јахалајыб зәнҹирләјин! Сонра да Ҹәһәннәмә атын! Ону узунлуғу јетмиш дирсәк олан зәнҹирә вурун! Чүнки о, Бөјүк Аллаһа иман ҝәтирмирди вә (һеч кәси) касыбы једиртмәјә рәғбәтләндирмирди. Бу ҝүн бурада онун үчүн бир дост тапылмаз. Ганлы ириндән башга јемәји дә јохдур. Ону анҹаг ҝүнаһкарлар јејәр.”" (Һаггә, 30-37).\nИзаһ: Мөминләрин агибәти илә кафирләрин агибәтини мүгајисә етмәк Гуранын тәрбијә үсулларындан биридир. Буна ҝөрә дә һәр биринин талејини гејд едәндән сонра диҝәри һаггында сөз ачыр вә бәндәләри диҝәр зүмрәнин агибәти илә дә таныш едир. Тәһгир вә башыашағылыг Ҹәһәннәм әһлинин илк әзабыдыр. Гурана ҝөрә, Гијамәт ҝүнү ҝүнаһкарларын симасы танынаҹагдыр. Онлары сон дәрәҹә тәһгир вә зилләтлә Ҹәһәннәмә доғру сүрүкләјәҹәк вә ода атаҹаглар.\nҺәдис: Имам Садиг (ә): “Ҹәбрајыл Пејғәмбәрә (с) хәбәр вермишдир ки, әҝәр – Ҹәһәннәм әһлини бағладыглары – о јетмиш дирсәк зәнҹирин бир һалгасы дүнјаја гојулса, дүнја онун истисиндән әријәр.” (Тәфсири-Гуми, ҹ. 2, сәһ. 81).


Q=9	C=0	SS=0	LS=3	PS=6	DC=0	LC=0	SD=0	BS=1	G0=28	G1=12	G2=6	DLID=az_RU	BODY=1 Коринфлиләрә 16 | Онлајн Мүгәддәс Китаб | Јени дүнја тәрҹүмәси\n1 Коринфлиләрә 16:1—24\nЈерусәлим мәсиһиләри үчүн мадди јардым (1—4)\nБулусун сәфәрләрилә бағлы нијјәтләри (5—9)\nТимути вә Аполлосун Коринфә ҝәлиши (10—12)\nНәсиһәтләр вә салам-дуалар (13—24)\n16 Мүгәддәсләр үчүн ианә топламаг+ мәсәләсинә ҝәлдикдә, сиз дә Галатија јығынҹагларына вердијим ҝөстәришә әмәл един. 2 Һәр һәфтәнин биринҹи ҝүнү һәр кәс имканына ҝөрә пул ајырыб гыраға гојсун ки, мән ҝәләндә пул јығмаға башламајасыныз. 3 Мән ҝәләндә мәктубларда мәсләһәт ҝөрдүјүнүз адамларын васитәсилә+ бәхшишинизи Јерусәлимә ҝөндәрәҹәјәм. 4 Әҝәр мәним дә ораја ҝетмәјим мәсләһәт ҝөрүлсә, онлар мәнимлә ҝедәрләр. 5 Македонијадан+ сонра јаныныза ҝәләҹәјәм, чүнки ораја ҝетмәлијәм. 6 Ҝүман едирәм ки, бир аз јанынызда галаҹағам, бәлкә, лап елә сиздә гышладым. Сонра ҝетдијим јерә мәни бир гәдәр өтүрәрсиниз. 7 Инди сизинлә ајагүстү ҝөрүшмәк истәмирәм, Јеһова мәсләһәт билсә, үмидварам ки, бир аз јанынызда галаҹағам.+ 8 Һәләлик Әллинҹи ҝүн бајрамына гәдәр Ефесдә+ галаҹағам, 9 чүнки гаршымда бөјүк фәалијјәт гапысы ачылыб,+ амма әлејһдарлар да аз дејил. 10 Тимути+ ҝәлсә, елә един ки, јанынызда олдуғу мүддәтдә сыхылмасын, чүнки о да мәним кими, Јеһованын ишини ҝөрүр.+ 11 Гој һеч кәс она сајмазјана јанашмасын. Ону сағ-саламат јола салыб јаныма ҝөндәрин. Гардашларла бәрабәр онун јолуну ҝөзләјирәм. 12 Гардашымыз Аполлоса+ ҝәлдикдә исә мән ондан чох хаһиш етдим ки, гардашларла бирликдә јаныныза ҝәлсин, анҹаг о, инди ҝәлмәк истәмәди. Имкан дүшән кими јаныныза ҝәләҹәк. 13 Ојаг галын,+ иман јолунда дәјанәтли олун,+ мәрд олун,+ мөһкәмләнин.+ 14 Һәр бир иши мәһәббәтлә ҝөрүн.+ 15 Гардашлар, сиздән бир риҹам вар: сиз билирсиниз ки, Стефанасын аиләси Ахајјада* илк шаҝирдләрдәндир вә онлар өзләрини мүгәддәсләрә хидмәтә һәср едибләр. 16 Сиз белә адамлара, бу ишдә бизимлә әмәкдашлыг едән зәһмәткешләрә һәмишә табе олун.+ 17 Мән чох шадам ки, Стефанас+, Фортунат вә Ахаик јанымдадырлар, чүнки онларын сајәсиндә сизин јохлуғунузу һисс етмирәм. 18 Онлар мәним дә, сизин дә руһунузу тәзәләдиләр. Буна ҝөрә дә белә адамларын гәдрини билин. 19 Асија* јығынҹаглары сизә салам ҝөндәрир. Аквиласла Приска вә онларын евиндә топлашан јығынҹаг+ сизи сәмими үрәкдән, гардашлыг севҝиси илә саламлајыр. 20 Бүтүн гардашлар сизи саламлајырлар. Бир-биринизи саф өпүшлә саламлајын. 21 Мән Булус да өз әлимлә сизә салам јазырам. 22 Ағаны севмәјәнләрә ләнәт олсун! Ҝәл, еј Ағамыз! 23 Ағамыз Исанын лүтфү сизә јар олсун. 24 Мән сизи — Мәсиһ Иса јолунда оланлары севирәм.\n^ Ҹәнуби Јунаныстанда јерләшән Рома әјаләти. Пајтахты Коринф шәһәри иди.\n1 Коринфлиләрә 16


Q=1	C=1	SS=0	LS=0	PS=0	DC=0	LC=0	SD=0	BS=1	G0=99	G1=66	G2=20	DLID=az_RU	BODY=РәСУЛУЛЛАҺ (С) Вә ХАЛГЛА ЈАХЫНЛЫГ\nРәСУЛИЛЛАҺ (С) Вә МәС’УЛИЈЈәТЛәРИН ГәБУЛУ\nРәСУЛУЛЛАҺ (С) Вә ДӨЗҮМЛҮЛҮК\nҸәмијјәтин рәһбәрләри, хүсуси илә дә сијаси рәһбәрләр халгдан узаг ҝәзирләр. Бир нөв өзләрини халгдан јухары билирләр. Бу узаглығын ики нөгсаны вардыр. Бир тәрәфдән бу узаглыг тәрбијәдә мүһүм рол ојнајан сәмимијјәти арадан галдырыр. Диҝәр тәрәфдән галгын рәһбәрләрә өз дәрдини демәјә еһтијаҹы вар. Әҝәр сәмимијјәт олмаса рәһбәрләр халгын дәрдини неҹә билә биләр? Бу һалда бөјүк бир нөгсан ортаја чыхыр.\nҮчүнҹү тәрәфдән рәһбәрликлә халгын арасындакы сәмимијјәт халгы онлара бағлајыр. Бу бағлылыг олдугда рәһбәрләр вә халг бирләшир. Һәм халг өз чәтинликләрини асанлыгла дејир, һәм дә мүдиријјәт там аҝаһлыгла өз ишини јеринә јетирир. Бу вахт халг һөкумәти мүдафиә едир вә мүвәффәгијјәт үчүн јол ачылыр. Халгла рәһбәрлик арасында фасилә артыгдҹа нөгсанлар да чохалыр.\nБөјүк илаһи пејғәмбәрләрин, хүсуилә дә һәзрәтин бөјүк мүвәффәгијјәтләриндән бир халга сәмими әлагәдир. Пејғәмбәрләр өз садәликләринә ҝөрә хәми рәһбәр олмушлар. Она ҝөрә дә өз рисаләтләринин иҹрасында даһа чох мүвәффәгијјәт газанмышлар. Һеч бир рәһбәр бу гәдәр мүвәффәг олмамышдыр. Аллаһ бу мүвәффәгијјәти тә’риф едир: «Салам олсун пејғәмбәрләрә» («Саффат» 181).\nПејғәмбәрләр арасында һәзрәтин јолу даһа да ајдындыр. О, халг арасындан чыхмыш халгла бирҝә дајанан дини иҹтимаи, сијаси бир рәһбәрдир. Онунла үммәт арасында о гәдәр дәрин бағлылыг вардыр ки, онун ардыҹыллары бир парча ешг вә әлагәдирләр. О, ән үстүн инсан олса да, өзүнү халгдан артыг билмирди. О, мө’минләрлә о гәдәр сәмими иди ки, онларын сөзүнү гәбул едирди. Аллаһ-таала да онун бу хасијјәтини тә’риф едир ки, халгы бу сајаг динләмәк вә халга бу сајаг е’тимад ҝөстәрмәјин мүһакимәси јохдур. «Пејғәмбәр сизи јахшы динләјир» («Төвбә» 61). Фәрзанәләр фәрзанәси олан пејғәмбәрин башгаларынын мәсләһәтинә вә тәҹрүбәсинә һеч бир еһтијаҹы олмаса да онларын рә’јини гијмәтләндирирләр, онларла мәшвәрәт апарарды. «Халгын ишләриндә онларла мәшвәрәт ет, амма гәрар чыхаранда гәлбини Мәнә тапшыр» («Али-имран» 159). Ардыҹыллары арасында ән дәрин әлагә јарадан ән сәмими рәһбәр Рәсулуллаһ (с) олмушдур.\nХалгла о гәдәр јахын иди ки, ону өзләриндән билирдиләр. Сирләрини онунла бөлүшүрдүләр. Ону гонаг чағырырдылар. Ҹәмијјәтин ән ашағы адамы ону гонаг чағыранда бу дә’вәти ачыг үрәклә гәбул едәрди. Онун еви рәһбәрлик мәркәзи вә халгын ҝәлиб-ҝетдији ев иди. Бу евдә узун узады халг јығынҹаглары оларды. Онун сүфрәси башына топлашар сөһбәтләшәрдиләр. Һәтта бу ишдә о гәдәр ифрата вардылар ки, һәзрәтин раһатлығыны поздулар. Амма о кимсәдән үз дөндәрмирди. Бә’зиләри о гәдәр һәдди ашдылар ки, Аллаһдан ајә назил олду: «Еј мө’минләр, Пејғәмбәрин дә’вәти вә иҹазәси олмадан онун отағына дахил олмајын, дә’вәт едиләндә вахтындан әввәл ҝедиб, јемәк ҝөзләмәјин. Елә ки јемәк јединиз пејғәмбәрин евиндә бир-биринизлә сөһбәтә башламајыныз. Сизин орада чох галмағыныз она әзијјәт верир. О, исә үзә вурмаға утаныр» («әһзаб» 53). Һәзрәт о гәдәр хош рәфтарлы иди ки, халг онун евиндә топланарды. Һансы рәһбәр онун кими хәлгидир?! Һансы рәһбәрин еви халг үчүн јығынҹаг јери олуб?! Бу сајаг хүсусијјәтләрә јалныз илаһи сәфирләрдә раст ҝәлмәк оларды.\nПејғәмбәрин һәјатында нәзәрә чарпан диҝәр бир хүсусијјәт онун мәс’улијјәти гәбул етмәсидир. Ахы инсанда раһатлыға бир мејл вар. О, мәс’улијјәти гәбул етмәклә башгаларына хидмәтә чалышыр. Әлбәттә ки, чохлары иҹтимаи вә сијаси мәс’улијјәти өз истәкләрини һәјата кечирмәк үчүн гәбул едирдиләр. Һансы ки, илаһи вә инсани дәјәри олан мәс’улијјәтин гәбулу илаһи разылыгдан өтрү башгаларына әл тутмаг үчүндүр вә нәфс бу ишдән гачыр. Ҹәмијјәтә рәһбәрлик пејғәмбәрләрин өһдәјә ҝөтүрдүјү чох бөјүк мәс’улијјәтдир. Бу мәс’улијјәт чәтинликләрә дөзмәклә, бөһтанларла үзләшмәклә, мүхтәлиф халифәтләрлә растлашмагла һәјата кечир. Бүтүн дөзмәк үчүн инсана чох бөјүк дөзүм лазымдыр. Илаһи пејғәмбәрләр бөјүк дөзүм саһиби олдугларындан ҹәмијјәтә рәһбәрлик мәс’улијјәтини дашыја билмишләр. Инсанлары фәзиләтлә таныш етмәк јолунда зорлугларла үз-үзә ҝәлмишләр. Чәтинликләрә дөзәрәк ән јахшы мүвәффәгијјәти әлдә етмишләр. Онлар ҹәмијјәтә јол ҝөстәрмәк үчүн өз дөврләринин залымлары илә вурушмушлар. Ҹәмијјәтдән зүлмүн әлини кәсмәк вә ону низама салмаг кичик иш дејил. Бу ишин иҹрасы үчүн бөјүк дөзүм вә мәс’улијјәтин гәбулуна еһтијаҹ вар. Һәзрәтин јолу бу бахымдан чох ајдындыр. Гур’ан онун бу хүсусијјәтини чох ҝөзәл тәсвир едир. О, халгын һидајәти үчүн ҝеҹә-ҝүндүз танымады. Халгын е’тигады вә әхлаги бәлалардан, залымларын зүлмүндән гуртармаг үчүн мәс’улијјәт һисс етди. «О, сизин һидајәтиниз үчүн чалышыр, мө’минләрә рәуф вә меһрибандыр» («Төвбә» 128). «Инадкар ҝүнаһкарларын һидајәтинә нә гәдәр чалышсан вә сә’ј ҝөстәрсән дә гәбул етмәјәҹәкләр» («Нәһл» 37). О, һәтта азғын инадкарлар вә дүшмәнләр үчүн дә чалышырды. Онлары ҹәһәннәм одундан гуртармаг истәјирди. Һәзрәт о гәдәр чох чалышыр ки, Аллаһ ону өзүнү зәһмәтә салмамаға чағырыр. «Гур’аны сәнә назил етмәдик ки, өзүнү бу гәдәр зәһмәтә саласан» («Таһа» 1).\nҺәзрәтин бу јолу онун ардыҹыллары үчүн чох бөјүк бир дә’вәтдир. Өзүнү мүсәлман адландырыб вәзифәјә ҝәлдикдә сәһләнкарлыг едәнләр бу јолдан дәрс алмалыдырлар. Пејғәмбәрин јолу беләҹә нүмунә олмалы, ҹәмијјәти һәрәкәтә ҝәтирмәлидир. Бу јолун гијмәти о заман билинәр ки, инсанлар пејғәмбәрин илаһи разылыгдан башга әвәз ҝөзләмәдијини билсинләр. Она дә һеч бир нәфс истәјир мүшаһидә едилмир. Она ҝөрә дә ҹәмијјәтдә бу јолун чох бөјүк бир тә’сири вар.\nБөјүк илаһи мәгсәдләрә чатмаг үчүн чәтинликләрә дөзмәк лазым ҝәлир. Һагг гүввәләри илә гаршы-гаршыја даим шејтан гүввәләри сәф чәкиб дајаныр вә илаһи мәгсәдләрә мане олур. «Елә бир пејғәмбәр ҝөндәрмәдик ки, Шејтан онун истәкләри гаршысында мане јаратмасын» («Һәҹҹ» 52). Пејғәмбәрин арзусу халгын һидајәтидир. Шејтан бу арзу гаршысында мүхалифлик едир вә инсанлар чашгынлыг јаратмаға чалышыр. Бу даим инсан вә ҹин шејтанларын һәдәфи олуб. Бу фитнәләрә гаршы чыхмаг үчүн мүбариз вә мөһкәм бир руһијјә лазымдыр. Дүшмәнин мәдәни, тәблиғи вә низами һүҹумлары гаршысында мөһкәм дајанмаг, чәтинликләрдән горхмамаг ҝәрәкдир. Дүшмән ифша едилмәли, онун фитнәләри өз әлејһинә тамамланмалыдыр. Динин јүксәлиш һагг гүввәләрин фәдакарлығы илә мүмкүндүр.\nПејғәмбәр (с) Мәдинәјә һиҹрәт едәндә мүсәлманлар гүдрәтә чатдылар. Онун ҝөстәриши илә әбу Сүфјанын тиҹарәт карваныны тутмаг үчүн Мәдинәдән чыхдылар. Бурада мәгсәд әлә гәнимәт кечирилмәси иди. Лакин Аллаһ-таала елә мүгәддәр етди ки, мүсәлманлар Мәккәдән карваны гаршыламаг үчүн ҝәлмиш силаһлы дәстә илә гаршылашдылар вә вуруш башлады. Бу вурушда мүсәлманлар әзәмәтә чатдылар вә әбу Ҹәһәл, Утбә, Шәјбә кими Гүрејш башчылары хар олдулар. Тәгрибән јетмиш нәфәрин өлүмү вә бир о гәдәрин дә әсир олмасы илә кафирләр аҹы бир мәғлубијјәтә уғрадылар.\nПејғәмбәр (с) вә мүсәлманларын бу фәдакарлығы исламын әзәмәтинә вә һаггын гәләбәсинә сәбәб олду. Аллаһ-таала ҹәбһәдә мәтанәт әтасы илә динә јардым едир. «Јада сал о заманы ки, Аллаһ ики карвандан бирини сизә вә’дә верди. Сиз силаһсыз бир карванла гаршылашмаг истәдиниз. Лакин Аллаһ һаггы мөһкәмләтмәк вә кафирләрин көкүнү горпармаг истәди» («әнфал» 7). Она ҝөрә дә сизи силаһлы карванла гаршылашдырды. Аллаһ-таала мө’ҹүзә илә дә кафирләри мәһв едә биләрди. Лакин инсанларын имтаһаны үчүн бу иш онларын әли илә һәјата кечмәли вә онларын дөзүмлүлүјү ашкара чыхмалыдыр. Дин һагг гошунунун дөзүмү илә әбәдидир. «әҝәр Аллаһ инсанларын бир гисмини диҝәр гисми илә дәф етмәсәјди, сөзсүз ки, сөвмәләр, килсәләр, мә’бәдләр, Аллаһ ады зикр едилән мәсҹидләр учулуб дағылмышды» («Һәҹҹ» 2).\nДин мүдафиә вә ҹиһадла мөһкәмләнәр. Гур’ан дүшмәнлә гаршылашмаг үчүн мөһкәм дөзүмлү олмағы тапшырыр. Дөзүмлүлүк олмаса, илаһи һәдәфләр һәгигәтә чеврилмәз. «Полад ирадәли пејғәмбәрләр кими сәбр ет» («әһгаф» 35). «Мә’мур олдуғун кими мүгавимәт етмәлисән» («Һуд» 11-ҹи ҹилд).\nРәсулуллаһ (с) Аллаһын ҝөстәриши илә илаһи мәгсәдләр уғрунда о гәдәр мүбаризә апарды ки, ондан тез гоҹалмасынын сәбәби сорушуланда бујурду: «Һуд» сурәсинин мүгавимәт ҝөстәриши верән ајәси вә «Вагеә» сурәси мәни гоҹалтды. («Нурус-сәгәлејн» 2-ҹи ҹилд). Һәзрәтин (с) һәјаты вә мүбаризәси һамы үчүн һагг јолда мүбаризә дәрсидир. Рәсулуллаһ (с) дүшмәнин фитнәләринә, јени гурулушун чәтинликләринә, ҹәбһә вә ҹиһадын чатышмазлыгларына, јахынларынын өлүмүнә, вәтәнин фәрағына о гәдәр дөздү ки, дөзүмүн фөвгүнә јетди. Бу Гур’анын ҝөстәриш вердији һәмин ҝөзәл сәбрдир. «Кафирләрин әзијјәтләринә мәтанәтлә сәбр ет» («Мәариҹ» 5).


Q=9	C=9	SS=3	LS=0	PS=0	DC=3	LC=0	SD=0	BS=2	G0=145	G1=125	G2=58	DLID=az_RU	BODY=Аллаһ тәмиз инсанлары севир | Аллаһын мәһәббәти\nАллаһ тәмиз инсанлары севир\n«Саф адамла саф давранырсан» (ЗӘБУР 18:26).\n1—3. а) Ана ушағынын тәмиз вә сәлигәли олдуғуна нә үчүн диггәт јетирир? б) Јеһова хидмәтчиләринин тәмиз олмасыны нә үчүн истәјир вә биз нәјә ҝөрә тәмиз олмаг истәјирик?\nАНА балаҹа оғлуну мәктәбә јола салыр. О, ушағын әл-үзүнүн, әјин-башынын тәмизлијинә, сәлигәсинә диггәт јетирир. Чүнки тәмизлик сағламлығын рәһнидир. Ана һәмчинин билир ки, ҹамаат ушаға бахыб валидејнә гијмәт верир.\n2 Бизим сәмави Атамыз Јеһова истәјир ки, Онун хидмәтчиләри тәмиз вә ја саф олсунлар. Онун Кәламында дејилир: «Саф адамла саф давранырсан» * (Зәбур 18:26). Јеһова бизи севир. О билир ки, тәмизлик сәһһәтимиз үчүн хејирлидир. О һәмчинин ҝөзләјир ки, биз мәсиһиләр инсанларда јахшы тәәссүрат ојадыб, Она шәрәф ҝәтирәк. Доғрудан да, үст–башымыз сәлигәлидирсә вә нүмунәви давранырыгса, онда Јеһованын башыны уҹалдыр, мүгәддәс адына шәрәф ҝәтиририк (Һизгијал 36:22; 1 Бутрус 2:12 ајәсини оху).\n3 Аллаһ тәмиз адамлары севдијиндән, биз дә даима тәмиз олмалыјыг. Биз Аллаһымызы севирик вә јашајышымызла Она шәрәф ҝәтирмәк, Онун мәһәббәтини горујуб-сахламаг истәјирик. Буна ҝөрә дә ҝәлин үч мәсәләнин үзәриндә дајанаг: биз нә үчүн тәмиз олмалыјыг? Тәмиз олмаг нә демәкдир? Биз неҹә тәмиз ола биләрик? Бу арашдырма һәјатымызын һансы саһәсиндә дәјишиклијә еһтијаҹ дујулдуғуну бизә ҝөстәрәҹәк.\nБИЗ НӘ ҮЧҮН ТӘМИЗ ОЛМАЛЫЈЫГ?\n4, 5. а) Биз илк нөвбәдә нәјә ҝөрә тәмиз олмалыјыг? б) Јеһованын тәмизлији севмәси Онун јаратдыгларындан неҹә ҝөрүнүр?\n4 Јеһова бизи башга шејләрлә јанашы, шәхси нүмунәси илә дә өјрәдир. Елә буна ҝөрә дә Мүгәддәс Китаб бизи Она бәнзәмәјә чағырыр (Ефеслиләрә 5:1). Демәли, ән башлыҹасы, ибадәт етдијимиз Јеһова Аллаһ һәр ҹәһәтдән тәмиз, пак вә мүгәддәс олдуғу үчүн биз дә тәмиз олмалыјыг. (Лавилиләр 11:44, 45 ајәләрини оху.)\n5 Јеһованын јаратдыглары Онун бир чох кејфијјәтләри илә јанашы, тәмизлији севдијини дә ҝөстәрир (Ромалылара 1:20). Јеһова Јери јараданда истәјирди ки, инсанлар ону тәмиз сахласынлар. О һәмчинин һаваны вә сују тәмизләмәк үчүн еколожи дөвранлар да јаратмышдыр. Мәсәлән, бәзи бактеријалар санитар ролунда чыхыш едәрәк, туллантылары зәрәрсиз маддәләрә чевирирләр. Алимләр бу «аҹҝөз» микроорганизмләрин бәзи нөвләрини инсанын худбин вә тамаһкар фәалијјәтинин нәтиҹәсиндә јаранмыш нефт туллантыларыны вә диҝәр зәрәрли туллантылары тәмизләмәк үчүн истифадә едирләр. Ҝөрүндүјү кими, тәмизлик «јери гүдрәтилә хәлг едән» Аллаһ үчүн чох ваҹибдир (Әрәмја 10:12). Тәмизлик бизим үчүн дә ваҹиб олмалыдыр.\n6, 7. Төвратда Јеһоваја ибадәт едәнләрдән тәмизлик тәләб олундуғу неҹә вурғуланыр?\n6 Тәмиз галмалы олдуғумузун диҝәр бир сәбәби одур ки, Һөкмдарымыз Јеһова Өз хидмәтчиләриндән тәмиз олмағы тәләб едир. Јеһованын Исраилә вердији ганунда тәмизликлә ибадәт бир-бирилә бағлы иди. Мисал үчүн, ганун баш каһиндән Кәффарә ҝүнүндә ики дәфә јујунмағы тәләб едирди (Лавилиләр 16:4, 23, 24). Диҝәр каһинләр дә Јеһоваја гурбан ҝәтирмәздән әввәл әл-ајагларыны јумалы идиләр (Чыхыш 30:17—21; 2 Салнамәләр 4:6). Төвратда 70-ә јахын физики натәмизлик вә мурдарлыг һалларынын ады чәкилир. Исраилли натәмиз оланда она ибадәтдә иштирак етмәк гадаған олунурду, бу гадағаны позанда бәзи һалларда о, һәтта өлүмлә ҹәзаландырыла биләрди (Лавилиләр 15:31). Чиммәк вә палтарыны јумаг да дахил олмагла, пакланмагдан бојун гачыран һәр кәс халгын арасындан јох едилмәли иди (Сајлар 19:17—20).\n7 Биз Төврата әсасән јашамасаг да, бу ганунун сајәсиндә Аллаһын мүәјјән шејләрә мүнасибәтини анлајырыг. Төврат Аллаһа ибадәт едәнләрдән тәмизлик тәләб олундуғуну вурғулајырды. Јеһова дәјишмәјиб (Мәлаки 3:6). Ибадәтимиз јалныз «пак вә гүсурсуз» олдуғу тәгдирдә, Аллаһ ону гәбул едәҹәк (Јагуб 1:27). Она ҝөрә дә, Аллаһын бу мәсәләдә биздән нә тәләб етдијини өјрәнмәк лазымдыр.\nАЛЛАҺЫН ҜӨЗҮНДӘ ТӘМИЗ ОЛМАГ НӘ ДЕМӘКДИР?\n8. Јеһова биздән һансы саһәләрдә тәмиз олмағы ҝөзләјир?\n8 Мүгәддәс Китабда тәмизликдән сөһбәт ҝедәндә јалныз физики тәмизлик нәзәрдә тутулмур. Аллаһын ҝөзүндә тәмиз олмаг һәјатымызын бүтүн саһәләринә аиддир. Јеһова биздән дөрд әсас саһәдә — руһани, әхлаги, әгли вә физики ҹәһәтдән тәмиз олмағы ҝөзләјир. Ҝәл бу саһәләри гысаҹа нәзәрдән кечирәк.\n9, 10. Руһани ҹәһәтдән тәмиз галмаг нә демәкдир вә һәгиги мәсиһиләр нәдән гачырлар?\n9 Руһани тәмизлик. Руһани тәмизлик һәгиги ибадәтлә јалан ибадәти бир-биринә гатмамағы билдирир. Исраиллиләр Бабили тәрк едиб Јерусәлимә гајыданда «ораны тәрк един, мурдар шејләрә тохунмајын... өзүнүзү пак сахлајын» мәсләһәтинә әмәл етмәли идиләр (Әшија 52:11). Исраиллиләр илк нөвбәдә Јеһоваја ибадәти бәрпа етмәк үчүн вәтәнләринә гајыдырдылар. Онларын ибадәти тәмиз олмалы, Аллаһы тәһгир едән Бабил дининин мүхтәлиф тәлимләри, ајинләри вә адәтләри илә ләкәләнмәмәли иди.\n10 Јалан динлә ләкәләнмәмәк үчүн һәгиги мәсиһиләр өзләрини горумалыдырлар. (1 Коринфлиләрә 10:21 ајәсини оху.) Биз бу саһәдә чох еһтијатлы олмалыјыг, чүнки јалан динин тәсири ҝениш вүсәт алыб. Бир чох өлкәләрдә мүхтәлиф дини мәрасимләр, адәт вә әнәнәләр јалан дини тәлимләрлә, мәсәлән, ҝуја өлүмдән сонра руһун јашамасы инанҹы илә бағлыдыр (Ваиз 9:5, 6, 10). Мәсиһиләр јалан динлә әлагәси олан адәтләрә риајәт етмирләр *. Биз јол вермәрик ки, башгалары бизә Мүгәддәс Китабын тәмиз ибадәтлә бағлы нормаларыны позмаға тәзјиг ҝөстәрсин (Һәвариләрин ишләри 5:29).\n11. Әхлаги тәмизлик нәдир вә нәјә ҝөрә ваҹибдир?\n11 Әхлаги тәмизлик. Әхлаги ҹәһәтдән тәмиз галмаг үчүн һәр нөв ҹинси әхлагсызлығы рәдд етмәк лазымдыр. (Ефеслиләрә 5:5 ајәсини оху.) Әхлаги тәмизлик чох ваҹибдир. Аллаһын мәһәббәтини горумаг үчүн әхлагсызлыгдан гачмаг лазымдыр. Бу һагда нөвбәти фәсилдә мүзакирә едәҹәјик. Әхлагсызлыг едиб төвбә етмәјәнләр «Аллаһын Падшаһлығына ҝирмәјәҹәкләр» (1 Коринфлиләрә 6:9, 10, 18). Онлар Аллаһын ҝөзүндә «ијрәнҹ әмәл саһибләринин» сырасына дахилдирләр. Әҝәр әхлаги ҹәһәтдән тәмизләнмәсәләр, онларын агибәти икинҹи өлүм олаҹаг (Вәһј 21:8).\n12, 13. Дүшүнҹә илә һәрәкәт арасында һансы әлагә мөвҹуддур вә биз әгли ҹәһәтдән неҹә тәмиз гала биләрик?\n12 Әгли тәмизлик. Һәрәкәт дүшүнҹәдән доғур. Әҝәр биз јанлыш фикирләрин ағлымызда вә үрәјимиздә көк салмасына јол версәк, бу, әввәл-ахыр натәмиз һәрәкәтә ҝәтириб чыхараҹаг (Мәтта 5:28; 15:18—20). Пак, тәмиз фикирләр исә бизи тәмиз давраныша јөнәлдәҹәк. (Филиппилиләрә 4:8 ајәсини оху.) Әглимизи неҹә тәмиз сахлаја биләрик? Илк нөвбәдә, әгли корлајан әјләнҹәләрдән узаг дурмаг лазымдыр *. Һәмчинин Аллаһын Кәламыны мүнтәзәм мүталиә етмәклә ағлымызы саф фикирләрлә долдура биләрик (Зәбур 19:8, 9).\n13 Аллаһын мәһәббәтини горујуб-сахламаг үчүн руһани, әхлаги вә әгли ҹәһәтдән тәмиз олмаг чох ваҹибдир. Бу саһәләр нөвбәти фәсилләрдә даһа әтрафлы мүзакирә едиләҹәк. Бурада исә дөрдүнҹү — физики тәмизлик саһәсинә диггәт јетириләҹәк.\nФИЗИКИ ҸӘҺӘТДӘН НЕҸӘ ТӘМИЗ ГАЛМАГ ОЛАР?\n14. Нәјә ҝөрә физики тәмизлик јалныз шәхси мәсәлә дејил?\n14 Физики тәмизлик дејәндә, адәтән, бәдән вә ев-ешијин тәмизлији нәзәрдә тутулур. Кимсә дејә биләр ки, тәмизлик шәхси ишдир вә она гарышмаға һеч кимин ихтијары јохдур. Јеһоваја ибадәт едәнләр бу фикирлә разы дејилләр. Јухарыда дејилдији кими, Јеһова тәмизлијә чох ҹидди јанашыр, чүнки тәмизлик өз хејримизәдир, ән әсасы исә, инсанлар бизә бахыб Јеһованын неҹә Аллаһ олдуғуна гијмәт верирләр. Биринҹи абзасдакы нүмунәјә бир дә гајыдаг. Әјин-башындан һәмишә пинтилик, сәлигәсизлик јаған ушағы ҝөрәндә, башлајырыг онун валидејнини гынамаға. Биз дә истәмәздик ки, ҝөркәмимиз вә јахуд мәишәтимиз сәмави Атамызы бәднам етсин, тәблиғ етдијимиз хәбәри һөрмәтдән салсын. Аллаһын Кәламында дејилир: «Хидмәтимиздә гүсур тапылмасын дејә, биз иман јолунда кимисә бүдрәдән бир иш ҝөрмүрүк, өзүмүзү һәр ҹәһәтдән Аллаһын хидмәтчиләри кими ҝөстәририк» (2 Коринфлиләрә 6:3, 4). Физики тәмизлији неҹә горумаг олар?\n15, 16. Ҝиҝијена гајдаларына нә дахилдир вә бизим ҝејимимиз неҹә олмалыдыр?\n15 Шәхси ҝиҝијена вә хариҹи ҝөркәм. Һәр өлкәнин өзүнәмәхсус мәдәнијјәти вә шәраити вар, буна бахмајараг, сабун вә су тапыб јујунмаг, өзүмүзүн вә ушагларымызын тәмизлијинин гејдинә галмаг чәтин дејил. Јемәк һазырламаздан, гида гәбулундан әввәл, туалетдән чыхандан сонра, ушағы јујуб безини дәјишәндән сонра әлләри сабунла јумаг ҝиҝијена гајдаларына дахилдир. Әлләри сабунла јумаг хәстәлијин гаршысыны алыр вә һәтта инсаны өлүмдән хилас едир. Бу вәрдиш зәрәрли вирус вә микробларын јајылмасынын гаршысыны алыр вә бунунла, инсанлары исһал хәстәликләриндән горујур. Канализасија системинә гошулмамыш евләрдә ифразаты гәдим Исраилдә олдуғу кими, басдырмаг олар (Ганунун тәкрары 23:12, 13).\n16 Тәмиз вә ләјагәтли ҝөрүнмәк үчүн палтары мүнтәзәм јумаг лазымдыр. Шәрт дејил ки, мәсиһинин ҝејими мүтләг баһалы, сон дәбә ујғун олсун. Ән әсасы, ҝејим сәлигәли, тәмиз вә абырлы олмалыдыр. (1 Тимутијә 2:9, 10 ајәләрини оху.) Биз һарада олуругса–олаг, хариҹи ҝөркәмимизлә Хиласкарымыз Аллаһын тәлимини бәзәмәк истәјирик (Титуса 2:10).\n17. Нәјә ҝөрә ев-ешијимиз вә әмлакымыз тәмиз вә сәлигә-саһманлы олмалыдыр?\n17 Ев вә әмлак. Евимизин мүтләг дәбдәбәли, тәмтәраглы олмасы ваҹиб дејил. Ев имкан дахилиндә тәмиз, сәлигә-саһманлы олмалыдыр. Әҝәр јығынҹаға вә тәблиғә шәхси машынымызла ҝедириксә, биз ону һәм бајырдан, һәм дә ич тәрәфдән тәмиз сахламалыјыг. Унутмајаг ки, тәмиз ев-ешик вә әмлак ибадәт етдијимиз Аллаһ һаггында шәһадәт верир. Ахы биз инсанлара Јеһованын тәмиз Аллаһ олдуғуну, јери тәләф едәнләри тәләф едәҹәјини вә Онун Падшаһлығынын јер үзүнү тезликлә Ҹәннәтә чевирәҹәјини өјрәдирик (Вәһј 11:18; Лука 23:43). Ев-ешијимизи вә әмлакымызы тәмиз сахламагла биз гаршыдан ҝәлән јени дүнјада лазым олаҹаг тәмизлик гајдаларыны артыг индидән вәрдишә чевирдијимизи ҝөстәририк.\nФизики тәмизлик дејәндә, адәтән, бәдән вә ев-ешијин тәмизлији нәзәрдә тутулур\n18. Ибадәт евинә һөрмәтлә јанашдығымызы неҹә ҝөстәрә биләрик?\n18 Ибадәт јерләри. Јеһованы севдијимиз үчүн биз һәгиги ибадәтин мәркәзи олан ибадәт евләринә һөрмәтлә јанашырыг. Биз истәјирик ки, ибадәт үчүн топлашдығымыз јер тәзә ҝәләнләрә хош тәәссүрат бағышласын. Ибадәт евинин јарашыглы олмасы үчүн ону мүнтәзәм тәмизләмәк вә тәмиринә фикир вермәк лазымдыр. Бунун үчүн әлимиздән ҝәләни едириксә, ибадәт евинә һөрмәтлә јанашдығымызы ҝөстәририк. Ибадәт јерләрини тәмизләмәк вә тәмир етмәк үчүн вахт сәрф етмәк әслиндә бөјүк шәрәфдир (2 Салнамәләр 34:10). Ејни принсипләр топланты залына вә ја бөјүк топлантыларын кечирилдији диҝәр јерләрә дә аиддир.\nНАТӘМИЗ ВӘРДИШ ВӘ ӘМӘЛЛӘРДӘН ТӘМИЗЛӘН\n19. Физики натәмизлијә јол вермәмәк үчүн нәдән чәкинмәлијик вә Мүгәддәс Китаб бизим көмәјимизә неҹә чатыр?\n19 Физики ҹәһәтдән тәмиз галмаг үчүн биз өзүмүзү сигарет чәкмәк, спиртли ичкиләрдән суи-истифадә етмәк, асылылыг јарадан вә ја бејинә тәсир ҝөстәрән маддәләрин гејри-тибби мәгсәдлә истифадәси кими натәмиз вәрдиш вә ишләрдән тәмизләмәлијик. Бу ҝүн дүнјада ҝениш јајылмыш бүтүн натәмиз, ијрәнҹ вәрдиш вә әмәлләрин Мүгәддәс Китабда ады конкрет олараг чәкилмәсә дә, орада Јеһованын бу ишләрә мүнасибәтини ҝөстәрән принсипләр вардыр. Јеһованын нөгтеји-нәзәрини билмәјимиз вә Она гаршы мәһәббәт бизи Онун бәјәндији тәрздә јашамаға тәшвиг едир. Ҝәл Мүгәддәс Китабдан беш принсипи нәзәрдән кечирәк.\n20, 21. Јеһова һансы әмәлләрдән чәкинмәјимизи истәјир вә бу, нә үчүн ваҹибдир?\n20 «Бизә верилмиш вәдләрин мүгабилиндә ҝәлин ҹисми вә руһу мурдарлајан һәр шејдән өзүмүзү тәмизләјәк вә Аллаһ горхусу илә там мүгәддәслијә јетишәк» (2 Коринфлиләрә 7:1). Јеһова истәјир ки, биз ҹисмимизи вә руһумузу, јәни әһвал-руһијјәмизи натәмиз әмәлләрин зәрәриндән горујаг. Она ҝөрә дә биз асылылыг јарадан, физики вә әгли сағламлығымыза зијан вуран вәрдишләрдән чәкинмәлијик.\n21 Бизи мурдарлајан һәр шејдән өзүмүзү тәмизләмәк чох ваҹибдир. Диггәт јетир ки, 2 Коринфлиләрә 7:1 ајәси «бизә верилмиш вәдләр» сөзләри илә башлајыр. Сөһбәт һансы вәдләрдән ҝедир? Бу ајәдән бир аз јухарыда, Јеһова белә дејир: «Мән сизи гәбул едәҹәјәм... Мән сизә Ата олаҹағам» (2 Коринфлиләрә 6:17, 18). Бир дүшүн: Јеһова сөз верир ки, сәнин гејдинә галаҹаг, сәни горујаҹаг, доғма баласыны севән ата кими сәни севәҹәк. Амма Јеһова вәдини јалныз сән «ҹисми вә руһу» мурдарлајан шејләрдән узаг дурдуғун тәгдирдә јеринә јетирәҹәк. Һәр һансы бир мурдар вәрдиш вә ја әмәл уҹбатындан өзүнү Јеһова илә јахын, ата-бала мүнасибәтиндән мәһрум етмәк неҹә дә бөјүк ағылсызлыг оларды!\n22—25. Һансы Мүгәддәс Китаб принсипләри сајәсиндә натәмиз вәрдишләрдән вә әмәлләрдән чәкинмәк олар?\n22 «Аллаһын Јеһованы бүтүн гәлбинлә, бүтүн варлығынла вә бүтүн ағлынла сев» (Мәтта 22:37). Иса демишди ки, «бу, биринҹи вә ән бөјүк әмрдир» (Мәтта 22:38). Јеһова белә мәһәббәтә лајигдир. Ону бүтүн гәлбимизлә, варлығымызла вә ағлымызла севмәк үчүн өмрүмүзү гысалдан вә Аллаһын бәхш етдији дүшүнҹә габилијјәтини күтләшдирән әмәлләри рәдд етмәлијик.\n23 «[Јеһова] һамыја һәјат, нәфәс — һәр шеј верир» (Һәвариләрин ишләри 17:24, 25). Һәјат Аллаһын бәхшишидир. Бизә һәјат верән Аллаһы севдијимиз үчүн Онун бәхшишинә дә һөрмәтлә јанашмалыјыг. Биз сәһһәтимизә зијан вуран вәрдиш вә әмәлләри рәдд едирик, чүнки белә ишләри ҝөрмәклә һәјат бәхшишинә бөјүк һөрмәтсизлик ҝөстәририк (Зәбур 36:9).\n24 «Башгасыны өзүнү севдијин кими сев» (Мәтта 22:39). Натәмиз вәрдиш вә әмәлләр нәинки инсанын өзүнә, әтрафындакылара да мәнфи тәсир ҝөстәрир. Мисал үчүн, сигарет чәкмәјән адам узун мүддәт сигарет түстүсү удмалы олурса, онун сәһһәтинә бөјүк зәрәр вурулур. Әтрафындакылара зијан вуран инсан Аллаһын «башгасыны өзүнү севдијин кими сев» ганунуну позмуш олур. Бунунла о, «Аллаһа гурбан олум, Аллаһы севирәм» сөзләрини јаландан дедијини сүбут едир (1 Јәһја 4:20, 21).\n25 «Даима онлара хатырлат ки, һакимијјәтә вә һөкумәтә табе олсунлар» (Титуса 3:1). Бир чох өлкәләрдә ганун мүәјјән наркотик маддәләрә саһиб олмағы вә онларын истифадәсини гадаған едир. Һәгиги мәсиһиләр ганунсуз наркотик маддәләри алмыр вә онлардан истифадә етмирләр (Ромалылара 13:1).\n26. а) Аллаһын мәһәббәтини горујуб-сахламаг үчүн биз нә етмәлијик? б) Аллаһын ҝөзүндә тәмиз галмаг нә үчүн ән јахшы һәјат јолудур?\n26 Аллаһын мәһәббәтини горујуб-сахламаг үчүн јалныз бир-ики саһәдә тәмиз олмаг аздыр, һәјатын бүтүн саһәләриндә тәмиз олмаг лазымдыр. Натәмиз вәрдиш вә әмәлләрдән јаха гуртармаг нә гәдәр чәтин олса да, мүмкүндүр *. Бу, доғрудан да ән јахшы һәјат јолудур. Јеһова бизи өз хејримиз үчүн өјрәдир. (Әшија 48:17 ајәсини оху.) Ән әсасы, тәмиз галмагла биз севдијимиз Аллаһын башыны уҹа едирик. Бу, бизә бөјүк хошбәхтлик ҝәтирир вә беләликлә, биз Аллаһын мәһәббәтини горујуб-сахлајырыг.\n^ абз. 2 Оржинал дилдән «саф» вә «тәмиз» кими тәрҹүмә олунмуш сөзләр бәзән физики тәмизлији, чох вахт исә әхлаги вә ја руһани тәмизлији билдирир.\n^ абз. 10 Һәгиги мәсиһиләрин гејд етмәдији бајрам вә адәтләр 13-ҹү фәсилдә мүзакирә олунур.\n^ абз. 12 Аллаһа мәгбул әјләнҹә мөвзусу алтынҹы фәсилдә мүзакирә едилир.\n^ абз. 26 94-ҹү сәһифәдәки « Дүзҝүн давранмаг үчүн вар ҝүҹүмлә чалышырам?» вә јухарыдакы « Аллаһ үчүн һәр шеј мүмкүндүр» адлы чәрчивәләрә бах.\nДҮЗҜҮН ДАВРАНМАГ ҮЧҮН ВАР ҜҮҸҮМЛӘ ЧАЛЫШЫРАМ?\nПринсип: «Бәдәнимә ҹәфа вериб ону көлә кими өзүмә табе етдирирәм ки, башгаларына тәблиғ едә-едә өзүм Аллаһын разылығыны итирмәјим» (1 Коринфлиләрә 9:27).\nҮрәјимдә натәмиз бир иши ҝөрмәк мејли јарананда һәвәсими боғмаг үчүн дуада Аллаһдан мүгәддәс руһун көмәјини диләјирәм? (Мәтта 6:13).\nОтуруб-дурдуғум адамлар, бахдығым филмләр вә динләдијим мусиги пис вәрдишләрдән чәкинмәк гәтијјәтимә неҹә тәсир ҝөстәрир? (1 Бутрус 4:3, 4).\nНәјә ҝөрә јахшы ишләрлә ҝүнаһа бәраәт газандырмаг олмаз? (Мәтта 23:25—28).\nНәјә ҝөрә Аллаһын ирадәсини јеринә јетирмәк үчүн Иса кими әзаблара гатлашмаға һазырам? (1 Бутрус 2:21; 4:1).\nМән сигарет чәкмәмәјимин сәбәбини башгаларына неҹә изаһ едәрдим? (Ромалылара 12:1, 2).\nНатәмиз вәрдишлә мүбаризәдә арабир ҹәһдләрим боша чыхырса, елә дүшүнмүрәм ки, демәли, бундан һеч вахт јаха гуртара билмәјәҹәјәм? (Ромалылара 7:21—25).\nҺелен * адлы бир баҹы хатырлајыр: «15 јашым оланда артыг һәр ҝүн сигарет чәкир, шәнбә вә базар ҝүнләри достларымла ички ичирдим. Сонралар мән, әрсиз гадын вә үч ушаг анасы халис кокаинә гуршанмышдым. Проблемләр башымдан ашырды. Бу вахт Мүгәддәс Китабы өјрәнмәјә башладым. Јеһованын көмәји илә әхлагсызлығын дашыны атдым, пис вәрдишләрдән јаха гуртара билдим. Бу, әсил мүбаризә иди, кокаини атмаг исә хүсусилә чәтин иди. Һәјатымда бу гәдәр дәјишиклији һеч вахт өз ҝүҹүмлә едә билмәздим. Исанын “Аллаһ үчүн һәр шеј мүмкүндүр” сөзләринин доғрулуғуну өз үзәримдә һисс етмишәм» (Мәтта 19:26).\n^ абз. 67 Ад дәјишдирилиб.\nӘхлаги ҹәһәтдән тәмизләнмә — Аллаһын мүгәддәслијини тәҹәссүм етдиририк\nҺизгијалын мәбәдлә бағлы ҝөрүнтүсүндәки кешикчиләр отағы вә дарвазалар 1914-ҹү илдән бәри Аллаһын халгы үчүн хүсуси әһәмијјәт кәсб едир.


Q=3	C=2	SS=0	LS=0	PS=0	DC=0	LC=0	SD=0	BS=1	G0=118	G1=95	G2=54	DLID=az_RU	BODY=Јеһованын кејфијјәтләрини там шәкилдә гијмәтләндирин | Тәлим\n«Аллаһын севимли өвладлары олдуғунуз үчүн Она бәнзәмәјә чалышын» (ЕФЕС. 5:1).\nЈеһованын кејфијјәтләрини даһа чох гијмәтләндирмәјимизә нә көмәк едә биләр?\nӘлчатан олмаг нә демәкдир?\nАјры-сечкилик етмәмәкдә Јеһованы неҹә тәглид едә биләрик?\n1. а) Јеһова барәдә дүшүнәркән дәрһал ағлыныза Онун һансы кејфијјәтләри ҝәлир? б) Јеһованын кејфијјәтләрини арашдырмагла һансы фајданы әлдә едәҹәјик?\nЈЕҺОВА барәдә дүшүнәркән дәрһал ағлыныза Онун һансы кејфијјәтләри ҝәлир? Чохларынын илк јадына дүшән хүсусијјәтләр мәһәббәт, әдаләт, мүдриклик вә гүввә олур. Амма билирик ки, Јеһова бир чох диҝәр ҹәлбедиҹи кејфијјәтләрә дә маликдир. Әслиндә исә, Јеһованын 40-дан чох кејфијјәтини садалаја биләрик вә бу кејфијјәтләрдән һәр бири нәшрләримиздә ајры-ајрылыгда мүзакирә олунуб. Тәсәввүр едирсиниз, шәхси вә ја аиләви өјрәнмә заманы Јеһова барәдә нә гәдәр дәјәрли биликләрә јијәләнә биләрик? Бәс бу ҹүр арашдырмадан неҹә фајдалана биләрик? Белә арашдырма бизә сәмави Атамызын кејфијјәтләрини даһа чох гијмәтләндирмәјә көмәк едәҹәк. Бу да, өз нөвбәсиндә, Онунла јахын дост олмаг вә Ону тәглид етмәк истәјимизи ҝүҹләндирәҹәк (Јешуа 23:8; Мәз. 73:28).\n2. а) Јеһованын кејфијјәтләрини даһа чох гијмәтләндирмәк үчүн нә едә биләрик? Нүмунә чәкин. б) Биз нәји нәзәрдән кечирәҹәјик?\n2 Бәс нәјисә «гијмәтләндирмәк» нә демәкдир? Бурада истифадә олунан «гијмәтләндирмәк» сөзү нәјинсә дәјәрини дүзҝүн баша дүшүб она гијмәт вермәк демәкдир. Адәтән, инсан һәр һансы бир шеји вахт кечдикҹә даһа чох гијмәтләндирир. Мәсәлән: һеч вахт дадмадығымыз бир јемәк онун әтрини дујандан, һәр лохмасыны иштаһа илә јејәндән вә өзүмүз ону биширәндән сонра ҝет-ҝедә даһа чох хошумуза ҝәлмәјә башлајыр. Буна бәнзәр тәрздә Аллаһын кејфијјәтләрини гијмәтләндирмәк үчүн дә онлар һаггында өјрәнмәјә, онларын үзәриндә дүшүнмәјә вә сонра һәјатымызда әкс етдирмәјә чалышмалыјыг (Ефес. 5:1). Бу вә нөвбәти ики мәгаләнин мәгсәди Јеһованын әсас хүсусијјәтләриндән даһа аз әһәмијјәтли һесаб етдијимиз хүсусијјәтләри гијмәтләндирмәјә көмәк етмәкдир. Бу кејфијјәтләрин һәр бирини арашдырдыгҹа нөвбәти суаллары мүзакирә едәҹәјик: Бу кејфијјәтин мәғзи нәдән ибарәтдир? Јеһова бу кејфијјәти неҹә тәзаһүр етдирир? Биз Јеһованын бу кејфијјәтини неҹә тәглид едә биләрик?\nЈЕҺОВА ӘЛЧАТАН АЛЛАҺДЫР\n3, 4. а) Әлчатан инсаны неҹә тәсвир едәрдиниз? б) Јеһованын әлчатан олдуғу нәдән ҝөрүнүр?\n3 Ҝәлин илк әввәл Јеһованын неҹә әлчатан олдуғуну арашдыраг. Сиз әлчатан инсаны неҹә тәсвир едәрдиниз? Бәлкә дә, сиз хејирхаһ, јахынлашмаг вә үнсијјәт етмәк асан олан бир инсанын әлчатан олдуғуну дејәҹәксиниз. Чох вахт инсана гулаг асмагла, еләҹә дә бәдән һәрәкәтләрини — жестләрини, үз ифадәләрини вә бу кими диҝәр әламәтләри мүшаһидә етмәклә онун әлчатан олуб-олмадығыны мүәјјән етмәк мүмкүндүр.\n4 Бәс Јеһованын әлчатан олдуғу нәдән ҝөрүнүр? Уҹсуз-буҹагсыз Каинаты јарадан Күлл-Ихтијар Аллаһ олмасына бахмајараг, Јеһова бизи әмин едир ки, О, һәр заман дуаларымызы ешитмәјә вә онлара ҹаваб вермәјә һазырдыр. (Мәзмур 145:18; Јешаја 30:18, 19 ајәләрини оху.) Биз Аллаһа истәдијимиз јердә, истәдијимиз гәдәр дуа едә биләрик. Әмин ола биләрик ки, О, бизи буна ҝөрә мәзәммәт етмәјәҹәк (Мәз. 65:2; Јаг. 1:5). Аллаһын Кәламында Јеһова бәшәри диллә инсанларын Она мүраҹиәт етмәсини истәдијини ҝөстәрир. Мисал үчүн, мәзмурчу Давуд јазыр ки, Јеһованын «ҝөзү салеһләрин үзәриндәдир» вә Онун сағ әли бизи мөһкәм тутур (Мәз. 34:15; 63:8). Јешаја пејғәмбәр Јеһованы чобанла мүгајисә едәрәк дејир: «Гузулары гуҹағына алаҹаг, синәсиндә ҝәздирәҹәк» (Јешаја 40:11). Бир тәсәввүр един! Јеһова Аллаһ истәјир ки, биз Она гајғыкеш чобанын синәсиндәки гузу кими јахын олаг. Бәли, Јеһова, һәгигәтән дә, әлчатан бир Атадыр! Бәс бу саһәдә биз Јеһованы неҹә тәглид едә биләрик?\nОЛДУГҸА ВАҸИБ КЕЈФИЈЈӘТ\n5. Ағсаггалларын әлчатан олмалары нәјә ҝөрә ваҹибдир?\n5 Бу јахын вахтларда мүхтәлиф өлкәләрдә јашајан Јеһованын Шаһидләринә белә бир суалла мүраҹиәт едилмишди: «Ағсаггалда даһа чох һансы хүсусијјәти гијмәтләндирирсән?» Әксәријјәт: «Онун әлчатан олмасыны», — дејә ҹаваб вермишди. Буну нәзәрә алараг, һәр бир мәсиһчи, хүсусилә дә ағсаггаллар бу кејфијјәти өзләриндә там мәнада инкишаф етдирмәлидирләр (Јешаја 32:1, 2). Бу хүсусијјәтин онун үчүн нәјә ҝөрә ваҹиб олдуғуну бир баҹы белә сөзләрлә ифадә едир: «Јалныз ағсаггал әлчатан олдуғу тәгдирдә, биз онун малик олдуғу диҝәр јахшы кејфијјәтләрдән јарарлана биләрик». Сиз бу сөзләри мәнтигли һесаб едирсинизми? Сизҹә инсаны әлчатан едән нәдир?\n6. Әлчатан олмаг үчүн, илк нөвбәдә, нә тәләб олунур?\n6 Әлчатан олмаг үчүн, илк нөвбәдә, башгаларына сәмими мараг ҝөстәрмәк тәләб олунур. Ағсаггаллар башгаларынын гајғысына галанда вә көмәк етмәк үчүн мәмнунијјәтлә онлара вахт ајыранда, ҝәнҹләр дә дахил олмагла, бүтүн баҹы-гардашлара онларла сөһбәт етмәк асан олур (Марк 10:13—16). 12 јашлы Карлос дејир: «Падшаһлыг залында ағсаггалларын неҹә ҝүләрүз олдугларыны вә хејирхаһлыг ҝөстәрдикләрини мүшаһидә едирәм вә бу, мәним хошума ҝәлир». Әлбәттә, ағсаггалларын һәр заман динләмәјә вә көмәк етмәјә һазыр олдугларыны демәләри кифајәт дејил. Онлар буну әмәлдә ҝөстәрмәлидирләр (1 Јәһ. 3:18). Ахы неҹә?\n7. Нәјә ҝөрә конгрес плакетләримиз инсанларла үнсијјәт гурмаға фүрсәт јарадыр вә биз бундан нә өјрәнә биләрик?\n7 Ҝәлин бир нүмунәјә нәзәр салаг. Бу јахынларда бир гардаш хариҹи өлкәдә кечирилән конгресдән сонра тәјјарә илә евә гајыдаркән конгрес плакетини јахасындан чыхартмамышды. Тәјјарәдәки екипаж һејәтинин үзвү плакетдәки «Гој Аллаһын Падшаһлығы ҝәлсин!» сөзләрини ҝөрәндә гардаша демишди: «Бәли, гој ҝәлсин! Биз бу барәдә бир аз сөһбәт едә биләрик?» Онлар сөһбәт етдикдән сонра һәмин киши мәмнунијјәтлә журналларымызы гәбул етди. Чохларымызда бу ҹүр мараглы һадисәләр олур. Бәс нәјә ҝөрә конгрес плакетләримиз инсанларла үнсијјәт гурмаға фүрсәт јарадыр? Чүнки плакетләримиз, санки, инсанлара: «Чәкинмә, мәнә јахынлаш вә һара ҝетдијими соруш», — дејир. Јахамыза тахдығымыз плакетләр инсанлара иманымыз барәдә бөлүшмәјә һәр заман һазыр олдуғумузу ҝөстәрир. Ејнилә, мәсиһчи ағсаггаллар да елә тәәссүрат ојатмалыдырлар ки, һәмиманлылары чәкинмәдән онлара јахынлаша билсинләр. Онлар буну неҹә едә биләрләр?\n8. Башгаларына сәмими мараг ҝөстәрмәк үчүн ағсаггаллар нә едә биләрләр вә бу, јығынҹағын үзвләринә неҹә тәсир едир?\n8 Бир чох өлкәләрдә адәт-әнәнәләр бир-бириндән фәргләнсә дә, адәтән, биз баҹы-гардашларымызы ҝүләрүзлә гаршыламагла, әл вериб достјана ҝөрүшмәклә онларла сәмими-гәлбдән марагландығымызы ҝөстәрә биләрик. Бәс тәшәббүсү ким өз үзәринә ҝөтүрмәлидир? Исанын нүмунәсинә диггәт јетирәк. Матта гејд едир ки, Иса шаҝирдләрлә ҝөрүш заманы јахынлашыб онларла сөһбәт етди (Мат. 28:18). Ағсаггаллар да тәшәббүсү өз үзәрләринә ҝөтүрәрәк һәмиманлыларына јахынлашыр вә онларла сөһбәт едирләр. Бу, јығынҹағын үзвләринә неҹә тәсир едир? 88 јашлы пионер бир баҹы бөлүшүр: «Падшаһлыг залына ҝирәндә ағсаггалларын сәмими тәбәссүмү вә руһландырыҹы сөзләри мәндә онлара гаршы рәғбәт һисси ојадыр». Диҝәр бир баҹы исә гејд едир: «Ҹузи бир шеј кими ҝөрүнсә дә, јығынҹаға ҝәләндә ағсаггалын ҝүләрүзлә саламламасы мәним үчүн бөјүк шејдир».\nҺӘМИМАНЛЫЛАРЫНЛА ҮНСИЈЈӘТӘ ВАХТ АЈЫР\n9, 10. а) Јеһова бизә һансы ҝөзәл нүмунәни гојуб? б) Ағсаггаллар башгаларына неҹә вахт ајыра биләрләр?\n9 Әлбәттә, һәмиманлыларымызын бизимлә сәрбәст шәкилдә үнсијјәт етмәләрини истәјириксә, онлара вахт ајырмалыјыг. Јеһова бу саһәдә бизә ҝөзәл нүмунә гојуб. «О, һеч биримиздән узаг дејил» (Һәв. иш. 17:27). Ағсаггаллар јығынҹагдан әввәл вә сонра баҹы-гардашлара — ҝәнҹләрә вә јашлылара вахт ајырмагла Јеһованын нүмунәсини тәглид едә биләрләр. Бир пионер гардаш гејд едир: «Ағсаггал мәндән һал-әһвал тутанда вә ҹавабымы динләјәндә өзүмү дәјәрли һисс едирәм». Јеһоваја 50 илә јахындыр ки, хидмәт едән бир баҹы дејир: «Ағсаггаллар јығынҹагдан сонра мәнимлә сөһбәт етмәк үчүн бир аз вахт ајыранда дәјәрли олдуғуму анлајырам».\n10 Ајдын мәсәләдир ки, ағсаггалларын диҝәр өһдәчиликләри дә вар. Лакин јығынҹагда әсас мәгсәд, илк нөвбәдә, баҹы-гардашлара вахт ајырмаг олмалыдыр.\n11, 12. а) Ајры-сечкилик етмәмәк нә демәкдир? б) Ајры-сечкилик етмәмәкдә Јеһова бизә һансы нүмунәни гојуб?\n11 Јеһованын ҹәлбедиҹи хүсусијјәтләриндән бири дә Онун ајры-сечкилик етмәмәсидир. Ајры-сечкилик етмәмәк нә демәкдир? Ајры-сечкилик етмәмәк «гәрәзсиз мүнасибәт бәсләмәк, үзҝөрәнлик етмәмәк, бир тәрәфи диҝәриндән үстүн тутмамаг» демәкдир. Бу, өзүнә ики амили дахил едир: инсанлара гаршы мүнасибәти вә онларла рәфтары. Ҝөрәсән, нә үчүн бу амилләрин һәр икиси дә ваҹибдир? Чүнки, адәтән, инсан гәрәзсиз олдуғу тәгдирдә, һамы илә гәрәзсиз рәфтар едир. Јунанҹа Мүгәддәс Јазыларда «ајры-сечкилик етмәјән» кими тәрҹүмә едилән сөз һәрфи мәнада «үзү гәбул етмәмәк», јәни бир үзү диҝәриндән үстүн тутмамаг демәкдир (Һәв. иш. 10:34). Бу сәбәбдән, ајры-сечкилик етмәјән инсан башгасынын хариҹи ҝөрүнүшүнә вә шәраитинә јох, онун хасијјәтинә фикир верир.\n12 Јеһова ајры-сечкилик етмәмәјин ән бариз нүмунәсидир. Онун Кәламында дејилир ки, О, «ајры-сечкилик» вә «тәрәфкешлик етмәјән» Аллаһдыр. (Һәвариләрин ишләри 10:34, 35; Ганунун тәкрары 10:17 ајәләрини оху.) Мусанын ҝүнләриндә баш вермиш һадисә буна бир сүбутдур.\nСелофхадын гызлары Аллаһын ајры-сечкилик етмәмәсини гијмәтләндирирдиләр (13 вә 14-ҹү абзаслара бах)\n13, 14. а) Селофхадын беш гызы һансы вәзијјәтлә үзләшди? б) Јеһова ајры-сечкилик етмәдијини неҹә ҝөстәрди?\n13 Исраиллиләр Вәд едилмиш дијара дахил олмаздан әввәл, Селофхад адлы бир нәфәрин беш субај гызы чыхылмаз вәзијјәтлә үзләшир. Онлар билирләр ки, диҝәр исраилли аиләләр кими, онларын аиләси дә аталарына ирс олараг дүшән торпаг пајыны алмалыдырлар (Сај. 26:52—55). Лакин онларын Менашше нәслиндән олан аталары Селофхад артыг һәјатда јох иди. Гануна ҝөрә, торпаг пајыны алмаг һүгугу оғлан өвладларына мәхсус иди, Селофхадын исә тәкҹә гызлары варды (Сај. 26:33). Белә чыхыр ки, аиләнин оғлан өвлады олмадығына ҝөрә торпаг пајы гоһумлара верилмәли, гызлар исә аилә мирасындан мәһрум олмалы идиләр?\n14 Бу беш баҹы Мусанын јанына ҝәлиб ондан сорушдулар: «Оғлу олмадығына ҝөрә онун [атамызын] ады өз нәсли арасындан нә үчүн силинмәлидир?» Онлар хаһиш едиб дедиләр: «Атамызын гардашлары арасында бизә бир мүлк верин». Бәс Муса буна неҹә реаксија ҝөстәрди, Ганундан кәнара чыха билмәјәҹәјини деди? Әксинә, о, «онларын ишини Рәббин өнүнә гојду» (Сај. 27:2—5). Јеһова буна ҹаваб олараг Мусаја деди: «Селофхадын гызлары доғру дејирләр: мүтләг онлара аталарынын гардашлары арасында мүлк вер вә аталарынын мирасыны онлара кечир». Јеһова бунунла кифајәтләнмәди, Мусаја бу ҝөстәриши Гануна дахил етмәји тапшырды: «Исраил өвладларына де ки, әҝәр бир адам өләрсә вә онун оғлу јохдурса, о заман мирасы онун гызына кечир» (Сај. 27:6—8; Јешуа 17:1—6). Һәмин андан етибарән, бу ганун белә вәзијјәтлә үзләшән бүтүн исраилли гадынлары мүдафиә едәҹәкди.\n15. а) Јеһова Өз халгы илә, хүсусилә дә мүдафиәсиз оланларла неҹә рәфтар едир? б) Мүгәддәс Китабдакы даһа һансы нүмунәләр Јеһованын гәрәзсиз даврандығыны ҝөстәрир?\n15 Һәгигәтән дә, хејирхаһ вә гәрәзсиз бир гәрар иди! Јеһова, бүтүн исраиллиләрлә олдуғу кими, бу мүдафиәсиз гадынларла да һөрмәтҹил тәрздә рәфтар етди (Мәз. 68:5). Бу һадисә Мүгәддәс Китабда гәләмә алынан вә Јеһованын бүтүн хидмәтчиләри илә гәрәзсиз даврандығыны ҝөстәрән чохсајлы нүмунәләрдән јалныз биридир (1 Шам. 16:1—13; Һәв. иш. 10:30—35, 44—48).\nБИЗ ЈЕҺОВАНЫ ТӘГЛИД ЕДӘ БИЛӘРИК\n16. Јеһова кими неҹә гәрәзсиз ола биләрик?\n16 Ајры-сечкилик етмәмәкдә Јеһованын нүмунәсини неҹә тәглид едә биләрик? Јухарыда дејилдији кими, ајры-сечкилик етмәмәк өзүнә ики амили дахил едир. Биз јалныз гәрәзсиз олдуғумуз тәгдирдә, башгалары илә гәрәзсиз рәфтар едәҹәјик. Сөзсүз, һәр биримиз өзүмүзүн објектив вә гәрәзсиз олдуғумузу дүшүнмәји хошлајырыг. Анҹаг јәгин, разылашаҹагсыныз ки, инсанын өз һиссләринә објектив шәкилдә гијмәт вермәси һеч дә һәмишә асан олмур. Бәс ајры-сечкилик етмәјән инсан олдуғумузу неҹә мүәјјән едә биләрик? Иса инсанларын онун барәсиндә нә фикирләшдијини өјрәнмәк үчүн јахын достларындан сорушмушду: «Ҹамаатын дедијинә ҝөрә инсан Оғлу кимдир?» (Мат. 16:13, 14). Нәјә ҝөрә Исанын бу нүмунәсини изләмәјәсиниз? Сәмимијјәтинә инандығыныз достларыныздан инсанлар арасында ајры-сечкилик етмәјән бири кими таныныб-танынмадығынызы соруша биләрсиниз. Әҝәр о, сизин һәрдән инсанлар арасында ирги, сосиал вә ја економик ҹәһәтдән ајры-сечкилик етдијинизи сөјләјәрсә, бу заман нә едәҹәксиниз? Јеһоваја үрәкдән дуа едәрәк өз һиссләринизи Онунла бөлүшүн. Хаһиш един ки, дүшүнҹә тәрзинизи дәјишмәјинизә вә һәр кәсә Онун кими гәрәзсиз јанашмағыныза көмәк етсин (Мат. 7:7; Колос. 3:10, 11).\n17.Һансы саһәләрдә биз инсанлар арасында ајры-сечкилик етмәмәлијик?\n17 Мәсиһчи јығынҹағында бүтүн баҹы-гардашларымыза һөрмәт вә хејирхаһлыг ҝөстәрмәклә биз Јеһованы тәглид етмәк истәдијимизи ҝөстәририк. Мисал үчүн, гонагпәрвәрлик ҝөстәрәркән мүхтәлиф мәдәнијјәтдән олан бүтүн баҹы-гардашлары, о ҹүмләдән касыблары, јетимләри, дуллары да унутмамалыјыг. (Галатијалылара 2:10; Јагуб 1:27 ајәләрини оху.) Үстәлик, биз Падшаһлыг һаггында тәблиғ едәркән дә фәргли мәдәнијјәтләрдән, еләҹә дә башга өлкәләрдән олан инсанларла хош хәбәри бөлүшмәлијик. Неҹә дә хошбәхтик ки, тәхминән 600 дилдә Мүгәддәс Китаба әсасланан нәшрләримиз вар! Мәҝәр бу, һеч кәсә гаршы ајры-сечкилик едилмәдијинин ајдын сүбуту дејил?!\n18. Јеһованын әлчатан вә ајры-сечкилик етмәјән олмасыны гијмәтләндирдијимизи неҹә ҝөстәрә биләрик?\n18 Беләликлә, биз Јеһованын әлчатан вә ајры-сечкилик етмәјән олмасы үзәриндә дүшүнмәјә вахт ајырсаг, Она олан миннәтдарлығымыз даһа да артаҹаг. Бу миннәтдарлыг да, өз нөвбәсиндә, бизи һәмиманлыларымыза вә тәблиғ етдијимиз инсанлара гаршы Јеһованын хүсусијјәтләрини тәзаһүр етдирмәклә Ону там шәкилдә тәглид етмәјә тәшвиг етмәлидир.\n«Рәбб Ону чағыран бүтүн инсанлара... јахындыр» (Мәз. 145:18) (9-ҹу абзаса бах)\n«Аллаһыныз Рәбб... тәрәфкешлик етмәјән... Аллаһдыр» (Ганун. т. 10:17) (17-ҹи абзаса бах)


Q=6	C=4	SS=0	LS=0	PS=0	DC=2	LC=0	SD=0	BS=0	G0=73	G1=43	G2=16	DLID=az_RU	BODY=Сәнин Аллаһын кимдир? Ушагларыныза дүзҝүн сечим етмәјә көмәк един\nНӘ ҮЧҮН бу, ваҹиб суалдыр? ~ Чүнки инсанлар чохлу аллаһлара ибадәт едирләр (1 Коринфлиләрә 8:5). Һәвари Павел Јеһовадан ҝүҹ алыб һеч вахт јеримәјән адамы сағалданда ҹамаат гышгырды: «Танрылар инсан сурәтиндә јанымыза енибләр!» Онлар Павелә вә онун досту Барнабаја ибадәт етмәк истәјирдиләр. Павели Һермес, Барнабаны исә Зевс адландырдылар. Бунлар јаланчы аллаһларын ады иди.\nАмма Павеллә Барнаба иҹазә вермәди ки, һәмин адамлар онлара ибадәт етсинләр. Онлар издиһамын ичинә атылыб дедиләр: ‘Бу бош шејләрдән јашајан Аллаһа тәрәф дөнүн’ (Һәвариләрин ишләри 14:8—15). Һәр шеји јарадан ‘јашајан Аллаһ’ кимдир? ~ Бәли, һәр кәсдән уҹа олан Јеһовадыр. Иса Јеһованы ‘ваһид һәгиги Аллаһ’ адландырмышды. Демәли, кимә ибадәт етмәк лазымдыр? ~ Јалныз Јеһоваја! (Мәзмур 83:18; Јәһја 17:3; Вәһј 4:11).\nНәјә ҝөрә Павел вә Барнаба инсанларын онлара сәҹдә етмәсинә иҹазә вермәдиләр?\nИнсанларын әксәријјәти ‘ваһид һәгиги Аллаһа’ јох, башга аллаһлара гуллуг едирләр. Чох вахт онлар тахтадан, дашдан, јахуд дәмирдән дүзәлтдикләри шејләрә ситајиш едирләр (Чыхыш 32:4—7; Левилиләр 26:1; Јешаја 44:14—17). Һәтта мәшһур киши вә гадынлары чох вахт аллаһ вә ја улдуз адландырырлар. Онлара иззәт вермәк дүзҝүндүр? ~\nШаул һәвари Павел оландан сонра јазмышды: «Бу әсрин танрысы имансызларын зеһинләрини кор етмишдир» (2 Коринфлиләрә 4:4). Сөһбәт һансы аллаһдан ҝедир? ~ Дүздүр, Шејтан Иблисдән! Шејтан инсанлары адамлара вә башга шејләрә ибадәт етмәјә сөвг едә билир.\nШејтан Исаны она баш әјиб сәҹдә гылмаға мәҹбур етмәк истәјәндә Иса она нә демишди? ~ «Аллаһын олан Рәббә сәҹдә гыл вә јалныз Она гуллуг ет» (Матта 4:10). Бунунла, Иса ајдын билдирди ки, јалныз Јеһоваја ибадәт етмәк лазымдыр. Ҝәл буну јахшы баша дүшән бир нечә ҝәнҹ һаггында охујаг. Онларын ады Шадрак, Мешак вә Авед-Него иди.\nБу ҝәнҹ ибраниләр Аллаһын халгындан — исраиллиләрдән идиләр. Онлары Бабилә әсир апармышдылар. Орада Навуходоносор падшаһ гызылдан бөјүк һејкәл дүзәлтди. Бир ҝүн о әмр етди ки, мусиги чалынанда һәр кәс һејкәлә баш әјсин. ‘Ким баш әјиб сәҹдә етмәсә, одла гызмыш собанын ичинә атылаҹаг’, — дејә о хәбәрдарлыг етди. Сән орада олсајдын, нә едәрдин? ~\nБу адамлар нә үчүн һејкәлә баш әјмирләр?\nАдәтән Шадрак, Мешак вә Авед-Него падшаһын бүтүн әмрләрини јеринә јетирирдиләр. Амма бу дәфә онлар падшаһын сөзүндән чыхдылар. Билирсән, нәјә ҝөрә? ~ Чүнки Аллаһын ганунунда дејилирди: ‘Мәндән башга аллаһларын олмасын. Өзүн үчүн һеч бир ојма бүт дүзәлдиб она сәҹдә гылма’ (Чыхыш 20:3—5). Буна ҝөрә дә Шадрак, Мешак вә Авед-Него падшаһын әмринә јох, Јеһованын ганунуна табе олдулар.\nПадшаһ чох гәзәбләнди вә әмр етди ки, дәрһал үч јәһудини һүзуруна ҝәтирсинләр. О сорушду: ‘Бу доғрудур ки, сиз мәним аллаһларыма гуллуг етмирсиниз? Сизә бир дәфә дә имкан верирәм. Инди мусиги сәсини ешидәндә баш әјиб, дүзәлтдијим һејкәлә сәҹдә гылын. Јохса одла гызмыш собаја атылаҹагсыныз. Онда ҝөрүм һансы аллаһ сизи мәним әлимдән гуртараҹаг’.\nМараглыдыр, ҝөрәсән онлар инди нә едәҹәкләр? Сән онларын јеринә олсајдын, нә едәрдин? ~ Онлар падшаһа дедиләр: ‘Гуллуг етдијимиз Аллаһ бизи хилас етмәјә гадирдир. Һәтта белә олмаса да, биз сәнин аллаһларына гуллуг едән дејилик вә сәнин гојдуғун гызыл һејкәлә дә сәҹдә етмәјәҹәјик’.\nПадшаһын гәзәби даһа да аловланды. О әмр етди: ‘Собаны һәмишәкиндән једди дәфә артыг гыздырын!’ Сонра ҝүҹлү әсҝәрләринә тапшырды ки, Шадрак, Мешак вә Авед-Негонун әл-голуну бағлајыб собаја атсынлар. Соба о гәдәр гызмышды ки, аловдан падшаһын өз адамлары өлдү! Бәс үч јәһудијә нә олду?\nШадрак, Мешак вә Авед-Него дүз аловун ичинә дүшдүләр. Анҹаг сонра онлар ајаға дурдулар! Онлара һеч нә олмамышды. Әл-голлары да артыг бағлы дејилди. Ахы бу неҹә ола биләрди? ~ Падшаһ собаја баханда ҹанына вәлвәлә дүшдү. ‘Мәҝәр биз ода үч нәфәри атмамышдыг?’ — дејә о сорушду. Гуллугчулар: ‘Бәли, падшаһ сағ олсун’, — дејә ҹаваб вердиләр.\nЈеһова Өз хидмәтчиләрини одла гызмыш собадан неҹә хилас етди?\nСонра падшаһ деди: ‘Бәс мән орада дөрд нәфәрин ҝәздијини ҝөрүрәм, өзү дә онлара һеч нә олмур’. Билирсән, дөрдүнҹүсү ким иди? ~ Јеһованын мәләји. О, үч јәһудини горујурду ки, онлара һеч нә олмасын.\nБуну ҝөрән падшаһ собаја јахынлашараг гышгырды: «Еј уҹа Аллаһын гуллары Шадрак, Мешак вә Авед-Него! Чыхын вә бураја ҝәлин». Чыханда һамы ҝөрдү ки, онлара һеч нә олмајыб. Онлардан һеч јаныг ији дә ҝәлмирди. Белә оланда падшаһ деди: ‘Шадракын, Мешакын вә Авед-Негонун Аллаһына шүкүр олсун ки, мәләјини ҝөндәриб башга бир аллаһа сәҹдә етмәјән гулларыны хилас етди’ (Даниел, фәсил 3).\nБу ҝүн инсанлар кимләри вә нәләри илаһиләшдириб, онлара иззәт верирләр?\nГәдимдә баш вермиш бу һадисәдән биз дә өзүмүзә дәрс ҝөтүрә биләрик. Бу ҝүн дә инсанлар әшјалара, башга сөзлә, бүтләрә ибадәт едирләр. Бир енсиклопедијада дејилир: «Бајраг да хач кими мүгәддәсдир» («The Encyclopedia Americana»). Бүтләри адәтән тахтадан, дашдан, дәмирдән вә ја парчадан дүзәлдирләр. Исанын еркән шаҝирдләри Рома императорларына сәҹдә етмирдиләр. Тарихчи Даниел Манниксин сөзләринә ҝөрә, буну «бајраға тәзим етмәкдән вә ја сәдагәт андыны тәкрарламагдан имтина етмәклә» мүгајисә етмәк олар.\nИнди неҹә фикирләширсән, Аллаһ үчүн фәрги вар бүт нәдән һазырланыб: парчадан, тахтадан, јохса дәмирдән? ~ Јеһованын хидмәтчисинин белә бүтләрә сәҹдә етмәси дүзҝүн оларды? ~ Шадрак, Мешак вә Авед-Него буну етмәдиләр, Јеһова да онлардан разы галды. Бәс сән онлардан неҹә нүмунә ҝөтүрә биләрсән? ~\nЈеһоваја хидмәт едән адамлар башга һеч кәсә вә һеч нәјә ибадәт етмәмәлидирләр. Ҝөр Јешуа 24:14, 15, 19—22; Јешаја 42:8; 1 Јәһја 5:21 вә Вәһј 19:10 ајәләриндә бу һагда нә јазылыб.\nЈеһова сәнә неҹә ҹәсарәт верә биләр?\nЈеһова ҹәсарәтли исраилли гыз кими, сәнә дә ҹәсарәтли олмаға көмәк едәҹәк.


Q=1	C=1	SS=0	LS=0	PS=0	DC=0	LC=0	SD=0	BS=2	G0=92	G1=72	G2=34	DLID=az_RU	BODY=әМУРУН ҺәРәКәТИНИН СәБәБИ\nМәДәНИЈЈәТ Вә әРәБ\nҺәЗРәТ ПЕЈҒәМБәРИН (С) әСИЛ-НәСЛИ\nПЕЈҒәМБәР (С) НәСЛИНИН Е’ТИГАДЫ\nБу суала ики ҹүр ҹаваб вермәк олар. Биринҹиси будур ки, әмру һобел бүтүнүн ҝөзәллијинә ҝөрә ону һиҹаза ҝәтирди вә һобәлә ситајиш етмәк мәгсәди јохду. Беләҹә, наданлыг үзүндән бүтпәрәстлијә рәваҹ верди. Икинҹиси исә будур ки, әмру бүтпәрәстләрә алданыб, һәгигәтән дә һобәли ситајиш үчүн ҝәтирди. Тарихи мә’луматлара әсасән икинҹи ҹаваб һәгигәтә даһа јахындыр. Чүнки әмру Ибраһим динини тәһриф едән, дәјишән бир шәхс кими танынмышды. О, диҝәр бид’әтәләр дә јол вермиш вә нифрәт газанмышдыр. О, Ибраһим динини дәјишән илкин шәхсдир. Онун бид’әтләринә (диндә зидд јениликләрә) Гур’ани-кәримдә дә ишарә олунмушдур. «Сүбһан Аллаһ дәвәнин гулағыны , нәзәрә ҝөрә азад олмасыны, гојунун једдинҹи баласынын нәзр едилмәсини, ики дәфә доғмуш дәвәјә минилмәсини һөкм етмишдир» («Маидә» 103). Тарихи мәнбә’ләрин јаздығына ҝөрә бу бүтләр, јениликләр әмруја аиддир. Мәһз бу әмәлләринә ҝөрә әмру лә’нәтләнмиш, онун әзаба дүчар олмасы хәбәр верилмишдир. Һәзрәт Пејғәмбәр (с) бујурур: «әмрунун бағырсагларыны ода чәкилдијини ҝөрдүм».\nҺәр һалда әмрунун әмәли бүтпәрәстлијә сәбәб олду – истәр әввәлки һалда, истәрсә дә икинҹи һалда! Гүрејш әһалиси һәзрәт Пејғәмбәрин (с) дөврүнәдәк бүтпәрәстлијә уғрадылар. Пејғәмбәр (с) өз рисаләтини тоһидлә башлајанда, бүтпәрәстлијә гаршы чыханда онлар чох тәәҹҹүбләндиләр: «Тәәҹҹүблүдүр, о танрыларын һамысыны бир танры едир? Бу чох тәәҹҹүблү бир шејдир» («Сад» 5). Бу бид’әтләр Һиҹринин сәҝҝизинҹи или, Мәккәд тоһид шүари илә фәтһ олунуб, бүтләрдән тәмизләнәнәдәк давам етди.\nИсламдан әввәл әрәб мәдәнијјәтинин чәтинлији ширкә уғрамаг иди. Чүнки ширк бүтүн е’тигади, әхлаги вә иҹтимаи чиркинликләрин мәнбә’сидир. Она ҝөрә дә ширк ән бөјүк ҝүнаһыдыр. Ширкли мәдәнијјәт мүхтәлиф фәсадларла мүшјәт олунур. Ширк диҝәр ҝүнаһлары төрәтдијиндән Аллаһ тәрәфиндән бағышланмыр: «Шүбһә јохдур ки, Аллаһ өзүнә шәрик гошанлары бағышламаз» («Ниса» 48). Әрәбләр ширкә буландыгларындан онларын һөкумәти зүлм вә ситәмә, гәбиләчилијә, гәтл вә гарәтә архаланырды. Иҹтимаи нөгтеји-нәзәрдән мүхтәлиф иҹтимаи позунтулар, әхлаги чиркинликләр ајаг тутуб јеријирди. Гадынларын, јетимләрин, зәифләрин һүгуглары тапданырды. Илаһи вә инсани дәјәрләрин әвәзиндә ҹаһиллик һөкм сүрүрдү. Гур’ани-кәрим Пејғәмбәрин (с) зөвҹәләринә мүраҹиәтлә бу мәдәнијјәти ҹәһаләт адландырыр: «Илкин ҹаһилијјәт дөврүндәки кими ачыг-сачыг олмајын» («әһзаб» 33). Әрәб мәдәнијјәтини даһа јахындан танымаг үчүн јахшы олар ки, имам әлинин (ә) «Нәһҹүл-бәлағәсинә» мүраҹиәт едәк. Имам (ә) һәмин дөврү белә хатырлајыр: «Һәзрәт Пејғәмбәр (с) сечилән заман әввәлки пејғәмбәрләрдән бир мүддәт кечмишди. Бу елә бир заманды ки, үммәтләр јатмыш, фитнәләр ҹәмијјәти алт-үст едирди. Мүһарибәләр шө’ләләнирди». Јенә бујурур: «Пејғәмбәр (с) о заман сечилди ки, сиз әрәбләр ән пис диндәјдиниз вә ән пис мәмләкәтдә јашајырдыныз. Дајанаҹағыныз гуру вә јандырыҹы дашлыглар, јыртыҹларын, зәһәрли вә кор иланларын әһатәсиндә иди. Ичдијиниз булашыг сулар, једијиниз одунҹаг иди. Јахынларын ганыны төкмәјә, онлардан узаглыға иҹазә верилмишди. Бүтпәрәстлик шүарыныз иди, даим ҝүнаһ ичиндәјдиниз». Һәр сүрүнәни, гарышга, илан, гуш, ҝәмирҹини јејир, һәтта гәһәтлик дөврүндә дәвә дәрисини кәнә вә гана булајыб гурудар, јемәк һазырлајардыныз.\nДејиләнләр мүхтәлиф дөврләрдә ҹаһил әрәб адәт-ән’әнәләриндән нүмунәләр иди. Бу барәдә тарихи мәнбәләрдән әтрафлы өјрәнмәк олар.\nИсмаил Бабилдән аиләси илә Һиҹаза көчмүш мүһаҹир олса да, тарихи мәнбәләрә ҝөрә о илаһи тә’лимлә әрәбҹә данышмыш илк шәхсдир вә әрәб нәсли онунла бағлыдыр. Һәзрәт Мәһәммәдин (с) әсли Исмаил васитәси илә Ибраһимә ҝедиб чыхыр. Пејғәмбәрин әсли үч гисмә ајрыла биләр: Адәмдән Ибраһимәдәк, Ибраһимдән әднанадәк (әрәби), әднандан Әбдүллаһадәк. Бә’зиләри онун әслини Адәмдән садаласалар да, әввәлки ики мәрһәләнин хырдалыглары о гәдәр дә ајдын дејил. Олсун ки, кимсә бу нәсилләри дәгиг садалаја билмәсин вә чохлу ихтилафлар јарансын. Бәлкә дә, елә бу сәбәбдән дә Мүрсәл нәгл едир ки, Пејғәмбәр (с) «мәним әслими садалајыб әданана чатанда даһа ирәли ҝетмәји», дејә бујуруб. («Бәһар» 15-ҹи ҹилд). Бу бујуруг тәһгиг јолунун асан олмадығыны нәзәрә чатдылар. Бу, ујғун тәһгигатын һарам олмасы демәк дејил. Әднана гәдәр һәзрәт Пејғәмбәрин (с) нәслини белә садаламаг олар. Мәһәммәд ибни Әбдүллаһ ибни Әбдүл Мүтәллиб ибни Һашим ибни әбд Мәнаф ибни Гәса (әрәби) ибни Кәлаб ибни Мәррә ибни Кә’б ибни Лб’ј ибни Ғалиб ибни Фәһр ибни Малик ибни Нәзр ибни Кәнанә ибни Хәзимә ибни Мәдрәкә ибни Мө’д ибни әднан. Әднандан сонра бу тәһгиг јолу чәтинләшир вә биз дејиләнләрла кифајәтләнирик.\nПејғәмбәр (с) нәслинин е’тигады диггәт едиләси мөвзулардандыр. Гәләм әһли бу мөвзуја тохунмуш, мүхтәлиф, бә’зән исә гәрәзли фикирләр сөјләмишләр. Бә’зиләри шиәләр кими инаныр ки, Пејғәмбәрин (с) ата-бабасы мүвәһһид-тәкаллаһчы олмуш вә бүдпәрәстлијә, ширкә алданмамышлар. Лакин әксәр сүннә әһли Пејғәмбәрин (с) бүтүн бабаларынын мүвәһһид олдуғуну гәбул етмирләр. («әрәби Итган» 1-ҹи ҹилд).\nШиәләр инаныр ки, Пејғәмбәр (с) әсли даим пак, ҝүнаһлардан узаг, Аллаһчы аиләләр олмушдур. Күфрлү вә ширкли бир нәсилдән белә бир әзәмәтли шәхс төрәјә билмәзди. Шиәләрин диҝәр инамлары кими бу инамынын да әсасы маариф көвсәри, һәр ҹүр нөгсандан узаг Гур’ан вә әһли-бејтдир.\nСәдуг (р) бујурур: «Шиәләрин е’тигадына ҝөрә Адәмдән Әбдүллаһа гәдәр Пејғәмбәрин (с) бабалары һамысы мүсәлман олмушлар».\nәминүл-ислам бујурур: «Пејғәмбәр бабаларынын Адәмә гәдәр мүвәһһид олмасыны шиәләр доғру билир».\nМәҹлиси (р) бујурур: «Шиә бу инамла шәрикдир ки, Пејғәмбәрин (с) Адәмәдәк бабалары мүвәһһид олуб» («Бәһар» 15-ҹи ҹилд). Дини әсәрләр вә тарихи мәнбә’ләр бу бахышы тәсдиг едир. Бу дәлилдән сонра диҝәр бахышларын шәрһинә еһтијаҹ галмыр. Бу дәлилләрә бүтүн шүбһәләр вә иттиһамлар пуч олур. Иттиһамларын чоху әднандан сонраја аиддир. Ондан әввәлки дөврдә Ибраһим диндән сапмалар гејд едилир. Чүнки имам Садигдән (ә) е’тибарлы бир рәвајәтдә нәгл олунур ки, Исмаил өвладлары әднанын дөврүнәдәк илаһи диндә олмушлар. Әднанын дөврүндән сонра пејғәмбәрләр арасындакы фасилә бөјүк олдуғундан сапынтылар мејдана чыхды. Әднана гәдәр Аллаһ евинин мүдиријјәти Исмаил өвладларына мәхсус иди. Онлар һәҹҹ мәрасими кечирирдиләр. («Бәһар» 15-ҹи ҹилд). Һәр һалда Пејғәмбәрин (с) әҹдадларынын мүвәһһидлијинә (әднандан Әбдүллаһа гәдәр) дәлил ҝөстәрә билсәк, шиәнин әсил е’тигады јахшыҹа ајдынлашар. Буна Гур’ан, рәвајәт, тарихдән бир нечә сүбут ҝәтирмәк олар:\n1-әввәлҹә буну гејд етмәк олар ки, Ибраһим-хәлил (ә) Кә’бәни бәрпа етдикдән сонра Аллаһа өз истәкләрини билдирди. Истәди ки, өвладлары бүдпәрәстликдән узаг олсун, аиләсиндән намазы јашаданлар олсун, онлардан халга рәһбәрләр сечилсин. Аллаһ-таала Ибраһимин (ә) дуаларыны гәбул етди. Онун нәслиндән пејғәмбәрләр, илаһи рәһбәрләр, дүнја рисаләтли елчи сечилди вә диҝәр дуалары да гәбул олду. Әҝәр бу дуалар һеч олмаја бә’зи Ибраһим өвладлары һаггында гәбул олдуса, бу шиә һәзрәт Мәһәммәдин (с) бабаларындан даһа ләјагәтли ким ола биләрди?!\nБу дуаларын гәбулу һәзрәт Пејғәмбәрин (с) бабаларыны хатадан кәнар олдуғуну тә’кид етмирми? Мәккә әһалиси үчүн бүтпәрәстлик кәнардан ҝәтирилмиш бир мәрам иди вә һеч бир мө’тәбәр сәнәддә онун Пејғәмбәр (с) әҹдадына аидијјаты сүбут едилмәјиб. Мәккә әһалисинин тәбии һәјаты Ибраһим дининдә иди. Бу шәраитдә истәнилән бир шәхси бу диндән кәнар етмәк үчүн дәлил лазымдыр. Гејд етдијимиз кими, бүдпәрәстлик рәсми шәкилдә Пејғәмбәрин (с) она алтынҹы бабасы Илјасын нәвәси әмрунун заманында гејд едилир. Илјасын үч оғлу варды: Мәдрәкә, Табихә, Гәм’ә. Әмру Гәм’әнин оғлудур. Пејғәмбәр (с) Мәдрәкәнин нәслиндәндир. Бу нәсил адсыз дејилдир ки, онун дини киминчүнсә гејри-мүмкүн олсун. Мәһшур адамларын бүтүн хүсусијјәтләри һамыја ашкар олур. Белә бир мәһшур шәхс бүтпәрәст олсајды, һөкмән мө’тәбәр тарихи сәнәдләрдә гејд едиләрди. Һансы ки, јерсиз иттиһамлар вардыр. Гејд едиләнләр «Шүара» сурәсинин 2-ҹи ајәсинин мәзмуну илә ујғундур – Аллаһын Рәсулу (с) бир сәҹдә едәнин сүлбүндән диҝәр бир сәҹдә едәнин сүлбүнә өтүрүлдү.\n2-Чохлу рәвајәтләр һәзрәт Пејғәмбәрин (с) әҹдадынын паклығыны тәсдиг едир. (Рәвајәтләр чох олдуғундан онларын мәнбәсини арашдырмаға еһтијаҹ галмыр). Мәаз ибни Ҹәбәл Пејғәмбәрдән (с) нәгл едир: «Сүбһан Аллаһ дүнјаны јаратмадан једди мин әввәл мәни, әлини, Фатимәни, Һәсән вә Һүсејни јаратмышдыр. О заман бизи Адәмин вә диҝәр ата-аналарымызын сүлбүндән гәрар вермиш вә бизә һеч бир ширк вә күфр тозу дәјмәмишдир». («Бәһар» 15-ҹи ҹилд).\n3-әбузәр Ғәффари Пејғәмбәрдән (с) белә нәгл едир: «Ибраһим ода атыланда биз онун сүлбүндәјдик вә даим паклыг сүлбү илә өтүрүлүб Әбдүл Мүтәллибә јетишмишик. Сонра ики јерә ајрылыб, Әбдүллаһ вә Әбу Талиб сүлбүндә гәрарланмышыг». Гәти шәкилдә мүшрик сүлбүнү пак адландырмаг олмаз.\n4-Диҝәр бир рәвајәт дә һәмин үчүнҹү рәвајәтдир ки, «Адәм хәлг оланда Аллаһ-таала бизи (Пејғәмбәр (с)) онун сүлбүндә гәрар верди. Беләҹә, пак бир сүлбдән диҝәринә, пак бир бәтндән о биринә өтүрүлдүк вә Әбдүл Мүтәллибә јетишдик».\n5-Имам Садигдән (ә) диҝәр бир рәвајәтә ҝөрә һәзрәт Пејғәмбәр вә әли (ә) Әбдүл Мүтәллибә јетишәнәдәк даим пак сүлбләрдә олмушдур.\n6-Һәзрәт Пејғәмбәрдән (с) нәгл олунмушдур ки, Аллаһ-таала бизи дүнјаја ҝәләнәдәк даим пак сүлб вә бәтнләрдән өтүрүлмүшдүр вә һеч бир ҹаһилијјәт чиркинлији бизи булашдырмамышдыр. Һансы ҹаһилијјәт чиркинлији ширкдән даһа писдир?!\n7-Һәмин мәзмунда диҝәр бир рәвајәтә ҝөрә имам Садиг (ә) нәгл едир ки, Аллаһ-таала Пејғәмбәрә салам ҝөндәрди вә бујурду: Сәнин ҝәлдијин сүлбә, сәни доған бәтнә, сәни тәрбијә едән гуҹаға атәши һарам етмишәм. Ајдындыр ки, мүшрик, инсана атәш һарам дејил.\n8-Аллаһ-таала һәзрәт Пејғәмбәрә (с) билдирди ки, сәнин ҝәлдијин сүлбә, сәни доған бәтнә, сәни дојуран синәјә, сәни тәрбијә едән ағуша атәши һарам етмишәм.\n9-Бә’зи рәвајәтләр Аллаһ Рәсулунун (с) бә’зи аҹдадына шаһидлик едир. Пејғәмбәр (с) бујурмушдур: «Рәбиә вә Мәзр һаггында пис сөз демәјин, чүнки онларын һәр икиси мүсәлман вә Ибраһим дининдә идиләр».\n10-Илјас барәдә бујурулур: «Илјас мө’мин иди, онун һаггында пис сөз демәјин». Илјас Ибраһим дининә гаршы бид’әтләрә мүхалифәтчилик етмишдир. О Бәни-исмаилин Ибраһимә гаршы бид’әтләринә е’тираз едән илк шәхсдир.


Q=2	C=1	SS=0	LS=1	PS=0	DC=0	LC=0	SD=0	BS=6	G0=98	G1=79	G2=38	DLID=az_RU	BODY=Һагг јолда јеријин\nДИЛИ: Aзәрбајҹан (кирил әлифбасы) Јава дили Азәрбајҹан (латын әлифбасы) Америка жест дили Ангола жест дили Вјетнам Дусун Камбоҹа Колумбија жест дили Конго Маврики креолу Малта Мјанма Ниас Ниҝериа пиҹини Понапе Самоа Сејшел креолу Таити Тонга Увеа Украјна Фиҹи аббеј абуи адангме алур амһара аттие ачоли баса (Камерун) баса (Либерија) батак (каро) батак (сималунгун) батак (тоба) бете биак бислама булу везо волајта га ган гарачы (Македонија) гарачы дили (Шәрги Словакија) гарачы дили (кирил) (Македонија) гарачы дили (Ҹәнуби Јунаныстан) гуарани гуарани (боливија) гуере гырғыз дамара дуала дхолуо еве ермәни естон ефик зулу ибан ибинда ибо инҝилис ирланд испан кабовердиану кана каннада каонде карен (сго) кикамба киконго кикујју кимбунду кинјаруанда кипенде кирунди кисонге кичуа (Имбабура) кореја кпелле куангали куанјама кјангонде күрд курманҹи ламба лингала лози ломве луганда лунда макуа малагаси малајалам мамбве-лунгу маратһ мбунда меру море навахо нгангела ндау ндебеле ндонга нзема нјунгве окпе олу конзо оромо португал португал (португал) румын рунјанкоре рус руторо санго свати сена сепеди сидамо сингал сранан-тонго суаһили сунда таи таи жест дили талјан тамил тандрој таҹик тви тесо тетела тив тигре тсва тумбука түрк умбунду урду уруунд урһобо фанте фон франсыз чавакано чибемба чинјанја читонга читонга (Зимбабве) читонга (Малави) чичева чокве чопи чуабо јакоуба јао ҹола Һаити креолу Һиндистан жест дили һауса һереро һинд һунсрик әрәб\n1, 2. Һәр кәс өзүнә һансы суалы вермәлидир вә нәјә ҝөрә?\nМҮГӘДДӘС КИТАБДАН өјрәндиниз ки, Аллаһа гуллуг етдијини иддиа едән бир чох инсанларын инанҹ вә әмәлләри, әслиндә, Аллаһа мәгбул дејил (2 Коринфлиләрә 6:17). Мәһз буна ҝөрә Јеһова Аллаһ бизә «Бөјүк Бабил»дән, сахта диндән чыхмағы бујурур (Вәһј 18:2, 4). Бәс сиз һансы гәрары верәҹәксиниз? Һәр бир инсан сечим гаршысындадыр вә һәр кәс өзүндән сорушмалыдыр: «Мән Аллаһа неҹә ибадәт етмәк истәјирәм: Аллаһын истәдији кими, јохса һәмишә ибадәт етдијим кими?»\n2 Әҝәр сиз сахта дини артыг тәрк етмисинизсә, чох ҝөзәл. Лакин, ола билсин, үрәјинизин дәринлијиндә сахта динлә әлагәси олан һансыса адәт-әнәнәјә һәлә дә бағлылыг вар. Ҝәлин сахта динлә әлагәси олан адәт-әнәнәләрин бир нечәсини нәзәрдән кечирәк вә ҝөрәк нәјә ҝөрә онлара Аллаһын ҝөзү илә бахмалыјыг.\nДИНИ ТӘСВИРЛӘР ВӘ ӨЛҮЛӘРӘ СИТАЈИШ\n3. а) Нәјә ҝөрә бәзи инсанлара Аллаһа дини әшјаларсыз ибадәт етмәк чәтиндир? б) Мүгәддәс Китабда ибадәтдә тәсвирләрин истифадә олунмасы барәдә нә дејилир?\n3 Бәзи инсанларын евләриндә дини әшјалар вә ибадәт ҝушәләри вар, онлар узун илләрдир, бу шејләр васитәсилә Аллаһа ибадәт едирләр. Онларын фикринҹә, бунлар олмадан Аллаһа ибадәт етмәк мүмкүн дејил. Амма бир шеји јадда сахламаг лазымдыр ки, јалныз Јеһова Аллаһ дејә биләр, бәндәси Она неҹә ибадәт етмәлидир. Мүгәддәс Китабда ачыг-ајдын јазылыб ки, Аллаһ сурәт вә тәсвирләр васитәсилә едилән ибадәти гәбул етмир. (Чыхыш 20:4, 5 ајәләрини охујун; Зәбур 115:4—8; Әшија 42:8; 1 Јәһја 5:21.)\n4. а) Нәјә ҝөрә өлүләри разы салмаға чалышмаг мәнасыздыр? б) Нәјә ҝөрә Јеһова Аллаһ Өз халгына өлүләрлә әлагә јаратмағы гадаған етмишди?\n4 Бәзи инсанлар өлүләрин руһуну шад етмәк үчүн хејли ҝүҹ вә вәсаит сәрф едирләр. Бәзиләри гәбирләри зијарәт едиб өлүләрдән көмәк истәјирләр. Бир сыра мәдәнијјәтләрдә исә, өлүләрин руһуна ситајиш олунур. Лакин әввәлки фәсилләрдән өјрәндијимиз кими, өлүләрин бизә нә јахшылығы, нә дә пислији дәјә билмәз, һәмчинин инсан өләндән сонра һеч јердә јашамыр. Һәтта өлүләрлә әлагә јаратмаг чох тәһлүкәлидир, чүнки онлардан ҝәлән «хәбәрләр», әслиндә, ҹинләрдән гајнагланыр. Мәһз елә буна ҝөрә Јеһова Аллаһ гәдимдә Өз халгына өлүләрлә әлагә јаратмағы, фалчылыгла, ҹадуҝәрликлә, ҹиндарлыгла вә бу кими шејләрлә мәшғул олмағы гадаған етмишди (Ганунун тәкрары 18:10—12; 25 вә 30-ҹу әлавәләрә бахын).\n5. Ибадәтдә дини әшјалардан истифадә етмәкдән вә өлүләрлә бағлы адәт-әнәнәләрдән әл чәкмәјә нә көмәк едә биләр?\n5 Ҝөрдүјүмүз кими, ибадәтдә дини әшјалардан истифадә етмәк, өлүләрлә бағлы адәт-әнәнәләрә риајәт етмәк дүзҝүн дејил. Бәс бунлардан неҹә әл чәкмәк олар? Бунун үчүн Мүгәддәс Китабы охумаг вә Јеһова Аллаһын бу шејләрә неҹә јанашдығы барәдә јахшы-јахшы дүшүнмәк лазымдыр. Мүгәддәс Китабда јазылыб ки, Аллаһ бу шејләрдән икраһ едир (Ганунун тәкрары 27:15). Һәр ҝүн Јеһова Аллаһа дуа един ки, һәр шејә Онун ҝөзү илә бахмаға вә Онун истәдији кими ибадәт етмәјә сизә көмәк етсин (Әшија 55:9). Әмин олун, Аллаһ сизә сахта ибадәтә аид һәр шејдән азад олмаг үчүн гәтијјәт верәҹәк.\nЈЕНИ ИЛ ВӘ НОВРУЗ БАЈРАМЫ\n6. Јени ил бајрамынын көкү һара ҝедир?\n6 Јени ил бајрамы Мүгәддәс Китаба әсасланмајыб. Бу бајрамын көкү гәдим Ромаја ҝедиб чыхыр. Бир енсиклопедијада дејилир ки, Рома императору Јули Сезар ерамыздан әввәл 46-ҹы илдә јанварын бирини јени тәгвим илинин биринҹи ҝүнү тәјин етмишди. Јанварын бириндә Ромада Јанус адлы јалан танрынын шәрәфинә бајрам гејд едилирди. Јанвар ајынын ады да бу танрынын адындан ҝөтүрүлүб. Ромалылар инанырдылар ки, јанварын бирини шәнликлә вә бол сүфрә архасында гаршылајанларын ил боју ҝүзаранлары хош кечәҹәк («The World Book Encyclopedia»).\n7. а) Новруз бајрамынын тарихи һаггында нә дејә биләрсиниз? б) Нәјә ҝөрә мәсиһиләр Јени ил вә Новруз бајрамыны гејд етмирләр?\n7 Бәс баһарын ҝәлиши мүнасибәтилә гејд едилән Новруз бајрамы һаггында нә демәк олар? Алимләрин фикринҹә, бу бајрамын тарихи гәдим Месопотамијадан башлајыр. Бу бајрам инсанын тәбиәт гүввәләринә ситајишини характеризә едирди. Новруз сонралар Зәрдүштлүкдә өзүнә јер тапмышдыр. Атәшпәрәстләрин әсас бајрамларындан бири олан Новруз јаз ҝеҹә-ҝүндүз бәрабәрлијиндән әввәлки ҝеҹәјә тәсадүф едир, гышын сону, јазын башланғыҹы вә әҹдадларын руһунун јад едилмәси илә бағлы гејд едилирди («Зәрдүштләр Иранда», Е. А. Дорошенко). Мәсиһиләр нә Јени ил, нә дә Новруз бајрамыны гејд етмирләр, чүнки онлар һәр шејдә Аллаһы разы салмаг истәјирләр.\n8, 9. Нәјә ҝөрә еркән мәсиһиләр ад ҝүнү гејд етмирдиләр?\n8 Ад ҝүнү кечирмәк, демәк олар ки, бүтүн халгларда адәтдир. Бәс мәсиһиләр ад ҝүнү кечирирләр? Мүгәддәс Китабда јалныз ики ад ҝүнү мәрасими барәдә јазылыб вә гејд едәк ки, бу мәрасимләри Јеһова Аллаһа ибадәт етмәјән инсанлар кечирибләр (Јарадылыш 40:20; Марк 6:21). Гәдимдә ад ҝүнү мәҹлисләри сахта илаһларын шәрәфинә кечирилирди. Мәһз бу сәбәбдән «еркән мәсиһиләр ад ҝүнүнүн гејд едилмәсини бүтпәрәстлик адәти һесаб едирдиләр» («The World Book Encyclopedia»).\n9 Чохаллаһлылыға пәрәстиш едән гәдим ромалылар вә јунанлар инанырдылар ки, һәр бир инсанын горујуҹу руһу вар. Бу руһ инсан доғуланда онун јанында олур вә өмрү боју ону горујур. Бир китабда дејилир ки, ҝуја «инсан һансы аллаһын ад ҝүнүндә доғулурдуса, ону горујан бу руһла һәмин аллаһ арасында сирли әлагә олурду» («The Lore of Birthdays»).\n10. Нәјә ҝөрә Аллаһын хидмәтчиләри ад ҝүнү гејд етмәмәлидирләр?\n10 Неҹә дүшүнүрсүнүз, Јеһова Аллаһ көкү јалан динә дајанан бајрамлары гәбул едир? (Әшија 65:11, 12). Әлбәттә ки, јох. Буна ҝөрә дә Аллаһын хидмәтчиләри сахта динлә әлагәли олан бајрамлары гејд етмир вә ад ҝүнү кечирмирләр.\nБАЈРАМЛАРЫН МӘНШӘЈИ НӘ ДӘРӘҸӘДӘ ВАҸИБДИР?\n11. Бәзи инсанлар бајрамлары нәјә ҝөрә гејд едирләр? Инсанын ән үмдә мәгсәди нә олмалыдыр?\n11 Бәзи инсанлар јени илин вә диҝәр бајрамларын мәншәјинин бүтпәрәстлијә сөјкәндијини билсәләр дә, бу бајрамлары јенә дә гејд едирләр. Буна белә сәбәб ҝәтирирләр ки, бајрам аилә илә бирликдә вахт кечирмәк үчүн ҝөзәл имкан јарадыр. Сиз дә бу фикирдәсиниз? Тәбии ки, аилә илә вахт кечирмәк чох ҝөзәлдир. Аиләни Јеһова Аллаһ јарадыб вә О истәјир ки, биз аиләмизин бүтүн үзвләри илә јахшы мүнасибәт сахлајаг (Ефеслиләрә 3:14, 15). Амма бизим үмдә мәгсәдимиз Јеһова Аллаһы разы салмагдыр, көкү сахта динә дајанан бајрамлары гејд едәрәк гоһумларымызы разы салмаг јох. Елә бу сәбәбдән Мүгәддәс Китабда јазылыб: «Рәббә нәјин мәгбул олдуғуна даима әмин олун» (Ефеслиләрә 5:10).\n12. Јеһова Аллаһ һансы бајрамлары бәјәнмир?\n12 Ола билсин, кимсә фикирләшир ки, бајрамын һарадан јарандығы елә дә әһәмијјәтли дејил, амма Јеһова Аллаһ белә фикирләшмир. О, јалан диндән јаранан, еләҹә дә инсаны вә милли атрибутлары уҹалдан бајрамлары бәјәнмир. Мәсәлән, гәдим мисирлиләр сахта аллаһлара һәср олунмуш чохсајлы бајрамлар гејд едирдиләр. Исраиллиләр Мисир әсарәтиндән чыхандан сонра мисирлиләрин бүтпәрәст бајрамларындан бирини «Јеһоваја һәср олунмуш бајрам» ады илә гејд етмишдиләр. Аллаһ буна ҝөрә онлары ҹәзаландырмышды (Чыхыш 32:2—10). Бәли, Әшија пејғәмбәр дедији кими, биз мурдар шејләрә тохунмамалыјыг! (Әшија 52:11 ајәсини охујун.)\n13. Бајрамлары кечирмәмәк гәрарына ҝәләндә сиздә һансы суаллар јарана биләр?\n13 Бу бајрамлары кечирмәмәк гәрарына ҝәләндә, ола билсин, сиздә суаллар јаранаҹаг: иш јолдашларым нәјә ҝөрә Јени ил бајрамыны гејд етмәдијими сорушанда нә ҹаваб верим? Кимсә бајрам мүнасибәтилә һәдијјә верәндә нә едим? Һәјат јолдашым онунла бир јердә бајрамы гејд етмәјими истәјәндә неҹә давраным? Ад ҝүнләрини вә бајрамлары кечирмәјәҹәјимизә ҝөрә ушагларымын пис олмамасы үчүн нә едим?\n14, 15. Кимсә сизи бајрам мүнасибәтилә тәбрик едәндә вә ја һәдијјә верәндә нә едә биләрсиниз?\n14 Бу ҹүр һалларда ән јахшысы вәзијјәтә ујғун давранмагдыр. Мисал үчүн, кимсә сизи бајрам мүнасибәтилә тәбрик едәндә диггәт ҝөстәрдији үчүн садәҹә «чох сағ ол» дејә биләрсиниз. Амма инсан бајрамы нәјә ҝөрә кечирмәдијинизи сорушарса, сәбәбини изаһ етмәк олар. Чалышын һәр бир вәзијјәтдә меһрибан, нәзакәтли вә һөрмәтҹил оласыныз. Мүгәддәс Китабда дејилир: «Гој сөзләриниз һәмишә дузлу, үрәкачан олсун. Онда һәр кәсә неҹә ҹаваб вермәји биләҹәксиниз» (Колослулара 4:6). Һәмчинин дејә биләрсиниз ки, сизә инсанларла вахт кечирмәк вә һәдијјә вермәк хошдур, амма буну мәһз бајрам мүнасибәтилә етмәк истәмирсиниз.\n15 Бәс кимсә һәдијјә верәндә нә етмәк лазымдыр? Дүздүр, Мүгәддәс Китабда бу барәдә конкрет ҝөстәриш јохдур, амма орада дејилир ки, виҹданымызы һәмишә тәмиз сахламалыјыг (1 Тимутијә 1:18, 19). Мәсәлән, кимсә һәдијјәни бајрам кечирмәдијиниздән хәбәри олмадығы үчүн верә биләр. Башгасы исә дејә биләр: «Билирәм, бајрам кечирмирсән, амма истәјәрдим һәдијјәми гәбул едәсән». Һәр бир вәзијјәтдә өзүнүз гәрар вермәлисиниз, һәдијјәни гәбул едәсиниз, ја јох. Әсас одур ки, виҹданыныза зидд давранмајасыныз. Һеч биримиз истәмәздик ки, Јеһова Аллаһла мүнасибәтимизә зәрәр вуран һәрәкәтә јол верәк.\nАИЛӘ ҮЗВЛӘРИНИЗӘ ГАРШЫ МЕҺРИБАН ОЛУН\nЈеһова Аллаһа ибадәт едәнләр хошбәхт инсанлардыр\n16. Аиләниз бајрам кечирмәк истәјирсә, нә етмәлисиниз?\n16 Бәс аиләниз бајрам кечирмәк истәјирсә, нә етмәлисиниз? Онларла мүбаһисә етмәк лазым дејил. Унутмајын ки, онларын да гәрар вермәк ихтијары вар. Онлара гаршы меһрибан олун, онларын сизин гәрарыныза һөрмәтлә јанашмасыны истәдијиниз кими, сиз дә онларын гәрарына һөрмәт един. (Мәтта 7:12 ајәсини охујун.) Бәс әҝәр аиләниз бајрам вахты онларла вахт кечирмәјинизи истәјирсә, онда неҹә? Илк нөвбәдә, Јеһоваја дуа един ки, дүзҝүн гәрар верәсиниз. Вәзијјәти ҝөтүр-гој един, бу һагда мәлумат ахтарын. Унутмајын, әсас мәгсәд Јеһова Аллаһы разы салмагдыр.\n17. Ушагларыныз башгаларынын бајрам кечирдијини ҝөрәндә пис олмасынлар дејә нә едә биләрсиниз?\n17 Ушагларыныз башгаларынын бајрам кечирдијини ҝөрәндә пис олмасынлар дејә нә едә биләрсиниз? Онлары шәнләндирмәк үчүн вахташыры мараглы нә исә тәшкил един, онлара һәдијјә алын. Амма јадда сахлајын ки, ушаглар үчүн ән ҝөзәл һәдијјә сизин мәһәббәтиниз вә онларла вахт кечирмәјиниздир.\n18. Ибадәт ҝөрүшләриндә иштирак етмәк нәјә ҝөрә ваҹибдир?\n18 Јеһова Аллаһын разылығыны газанмаг үчүн һәм сахта диндән, һәм дә она аид олан адәт-әнәнә вә бајрамлардан узаг дурмалыјыг. Амма бу, кифајәт дејил, биз һәмчинин Аллаһа дүзҝүн шәкилдә ибадәт етмәлијик. Бунун үчүн мүнтәзәм олараг ибадәт ҝөрүшләриндә иштирак етмәлијик. (Ибраниләрә 10:24, 25 ајәләрини охујун.) Бу ҝөрүшләр ибадәтин ајрылмаз һиссәсидир (Зәбур 22:22; 122:1). Ибадәт ҝөрүшләри имкан јарадыр ки, бир-биримизи Аллаһы разы салмаға һәвәсләндирәк, руһландыраг (Ромалылара 1:12).\n19. Мүгәддәс Китабдан өјрәндијиниз һәгигәтләри башгаларына данышмаг нәјә ҝөрә ваҹибдир?\n19 Һагг јолда јеримәк һәмчинин Мүгәддәс Китабдан өјрәндикләримизи инсанлара данышмаг демәкдир. Инсанларын чоху бу ҝүн дүнјада баш верәнләри ҝөрәндә дәһшәтә ҝәлир (Һизгијал 9:4). Ола билсин, таныдығыныз инсанларын арасында да бу һиссләри кечирәнләр вар. Онлара Аллаһын гураҹағы ҝөзәл ҹәннәт һаггында данышын. Ибадәт ҝөрүшләринә ҝәлдикҹә вә башгаларына Мүгәддәс Китабдакы һәгигәтләри данышдыгҹа ҝөрәҹәксиниз ки, үрәјиниздә сахта динә вә она аид адәт-әнәнәләрә һеч бир бағлылыг галмајыб. Аллаһы разы салан јолу тутсаныз, әмин олун ки, хошбәхт олаҹагсыныз, Јеһова Аллаһ сизә бол хејир-бәрәкәт верәҹәк (Мәлаки 3:10).\n1 САХТА ДИНДӘН УЗАГ ОЛУН\n«Онларын арасындан чыхын, ајрылын вә бир дә мурдар шејләрә тохунмајын» (2 Коринфлиләрә 6:17).\nНәјә ҝөрә ибадәтдә дини әшјалардан истифадә етмәк, өлүләрлә бағлы адәт-әнәнәләрә риајәт етмәк дүзҝүн дејил?\nЧыхыш 20:4, 5; 1 Јәһја 5:21\nЈеһова Аллаһ ибадәтдә дини әшјалардан вә тәсвирләрдән истифадә етмәји гадаған едир.\nГанунун тәкрары 18:10—12\nӨлүләрлә әлагә гуран инсанлар, бирбаша ҹинләрлә тәмасда олурлар.\n2 БҮТҮН БАЈРАМЛАР АЛЛАҺА МӘГБУЛ ДЕЈИЛ\n«Рәббә нәјин мәгбул олдуғуна даима әмин олун» (Ефеслиләрә 5:10).\nҺансыса бајрамда иштирак етмәјин Аллаһа мәгбул олуб-олмадығыны неҹә мүәјјән етмәк олар?\nҺизгијал 44:23; 2 Коринфлиләрә 6:14, 15\nБајрамын көкүнү арашдырын, бүтпәрәстликлә бағлы олуб-олмадығыны мүәјјән един.\nИнсанлар бајрамлары јахшы нијјәтдән ирәли ҝәләрәк гејд етсәләр дә, елә бајрамлар вар ки, Аллаһ онлары бәјәнмир.\nАллаһын хидмәтчиси һансыса инсаны, тәшкилаты вә милли атрибутлары уҹалдан бајрамлары гејд етмәмәлидир.\n1 Тимутијә 1:18, 19\nАғылла давранын, ејни заманда, виҹданынызы Аллаһын гаршысында тәмиз сахлајын.\n3 ИНСАНЛАРА ЕТИГАДЫНЫЗ БАРӘДӘ МЕҺРИБАНЛЫГЛА ДАНЫШЫН\n«Гој сөзләриниз һәмишә дузлу, үрәкачан олсун. Онда һәр кәсә неҹә ҹаваб вермәји биләҹәксиниз» (Колослулара 4:6).\nЕтигадымыз барәдә неҹә данышмалыјыг?\nИнсанларын сизин сечиминизә һөрмәтлә јанашмасыны истәдијиниз кими, сиз дә онларын сечиминә һөрмәт един.\n2 Тимутијә 2:24\nҺәр заман меһрибан олун, етигадыныз барәдә данышанда инсанларла мүбаһисә етмәјин.\n1 Бутрус 3:15\nИманынызы мүлајим вә һөрмәтҹил шәкилдә мүдафиә един.\nИбраниләрә 10:24, 25\nСиз ибадәт ҝөрүшләриндә руһланаҹаг вә етигадынызла бағлы суал верән инсанлара дүзҝүн ҹаваб вермәји өјрәнәҹәксиниз.\nАллаһа мәгбул олмајан бајрам вә адәтләр\nБәзи бајрам вә адәтләр Аллаһы шәрәфләндирирмиш кими ҝөрүнсә дә, әслиндә Она мәгбул дејил.


Q=17	C=0	SS=3	LS=10	PS=6	DC=0	LC=0	SD=0	BS=1	G0=28	G1=21	G2=12	DLID=az_RU	BODY=Јушә 13 | Онлајн Мүгәддәс Китаб | Јени дүнја тәрҹүмәси\nЗәбт едилмәмиш әразиләр галыб (1—7)\nИорданын шәргиндәки торпагларын бөлүнмәси (8—14)\nРубәнин ирси (15—23)\nҸадын ирси (24—28)\nМәнәссәнин шәргдәки ирси (29—32)\nЛавилиләрин ирси Јеһовадыр (33)\n13 Јушә јаша долуб гоҹалмышды.+ Јеһова она деди: «Сән артыг јашлашмысан. Амма һәлә өлкәнин чох һиссәси тутулмајыб. 2 Бу торпаглары тутмаг лазымдыр:+ филиштлиләрин* вә гәшуриләрин+ јашадығы бүтүн бөлҝәләри 3 (әввәлләр кәнаниләрин әразиси сајылан вә Нил чајынын Мисирдән шәргдәки голундан шималда Екрон сәрһәдинә гәдәр узанан әрази);+ о ҹүмләдән беш Филишт һакиминин+ әразисини — гәззәлиләрин, ашдодлуларын+, ашкелонлуларын+, ҹатлыларын+ вә екронлуларын+ јашадығы торпаглары; авларын+ 4 ҹәнуба узанан әразисини; кәнаниләрин бүтүн торпагларыны; сидонлулара+ аид олан Мираһы, Әфигә гәдәр, амориләрин сәрһәдинә гәдәр узанан әразини; 5 ҝебаллыларын+ торпағыны вә Һәрмун дағынын әтәкләриндәки Баал-Ҹаддан Ләбу-Һәмәсә+ гәдәр шәргә узанан бүтүн Ливан әразисини; 6 Ливандан+ Мизрефот-Маимә+ кими дағлыг бөлҝәдә јашајан бүтүн әһалинин вә сидонлуларын+ әразисини. Мән онлары исраиллиләрин өнүндән говаҹағам.+ Бу торпаглары, сәнә тапшырдығым кими, ирс олараг Исраилә вер.+ 7 Инди бу торпаглары доггуз гәбилә илә Мәнәссә гәбиләсинин јарысы арасында бөлүшдүр».+ 8 О бири јарымгәбиләјә, рубәнлиләрә вә ҹадлылара исә Муса Иорданын шәргиндә ирс торпаглары вермишди. Јеһованын гулу Мусанын онлара вердији торпаглар бунлар иди:+ 9 Әрнун вадисинин+ кәнарында јерләшән Аруирдән+ вә вадинин ортасындакы шәһәрдән башлајан торпаглар, Дибуна гәдәр узанан Мәдәбә јајласы; 10 өлкәни Һәшбундан идарә едән амори падшаһы Сиһунун әмуниләрин сәрһәдинә гәдәр олан бүтүн шәһәрләри;+ 11 Ҝилад вә гәшуриләрлә мәкатиләрин әразиси,+ бүтүн Һәрмун дағы, Сәлхәјә гәдәр бүтүн Башан торпағы;+ 12 Әштәрутдан вә Әзрәјдән идарә едән Огун бүтүн Башан сәлтәнәти. (Ог ахырынҹы рәфалардан бири иди.+) Муса онлары мәғлуб едиб торпагларыны әлә кечирмишди.+ 13 Лакин исраиллиләр гәшуриләри вә мәкатиләри торпагларындан говмадылар.+ Гәшур вә Мәкат сакинләри инди дә исраиллиләрин арасында јашајырлар. 14 Муса тәкҹә лавилиләрә ирс вермәмишди.+ Онларын ирси, онлара вәд олундуғу кими, Исраилин Аллаһы Јеһоваја ҝәтирилән јандырма гурбанларыдыр.+ 15 Муса нәсилләринә ҝөрә Рубән гәбиләсинә ирс вермишди. 16 Онларын әразиси бу иди: Әрнун вадисинин кәнарында јерләшән Аруирдән башлајан торпаглар, һабелә вадинин ортасындакы шәһәр, бүтүн Мәдәбә јајласы; 17 Һәшбунла јајладакы бүтүн шәһәрләр+ вә Дибун, Бәмут-Баал, Бејт-Баал-Мәун+, 18 Јаһас+, Кәдимут+, Меһпат+, 19 Кирјатаим, Сибмаһ+ вә дәрәдәки дағын үстүндә Сәрит-Сәһәр, 20 Бејт-Фаур, Физгә+ јамаҹлары, Бејт-Јәшимут+, 21 јајладакы бүтүн шәһәрләр, Һәшбундан идарә едән амори падшаһы Сиһунун бүтүн сәлтәнәти.+ Муса Сиһуну, һәмчинин бу мәмләкәтдә јашајан вә Сиһундан асылы олан Мәдјән башчылары Авини, Рәгими, Суру, Хуру вә Рәбаны мәғлуб етмишди.+ 22 Баур оғлу фалчы Бәләм+ дә исраиллиләрин гылынҹдан кечирдији адамлар арасында иди. 23 Рубәнлиләрин әразисинин сәрһәди Иордан иди. Бу әрази шәһәрләр вә кәндләрлә бирҝә нәсилләринә ҝөрә рубәнлиләрин ирси иди. 24 Муса Ҹад гәбиләсинә, нәсилләринә ҝөрә ҹадлылара да ирс вермишди. 25 Онларын әразиси бу иди: Јазир+, Ҝиладын бүтүн шәһәрләри, Раббаһын+ гаршысындакы Аруирә гәдәр әмуниләрин торпағынын јарысы;+ 26 Һәшбундан+ Рамат-Миспиһә вә Бетнимә гәдәр әрази, Маһанајимдән+ Дәбир сәрһәдинә кими торпаглар; 27 дәрәдә јерләшән Бејт-Һарам, Бејт-Нимраһ,+ Суггут+, Сәфун, Һәшбун падшаһы+ Сиһунун сәлтәнәтинин галан һиссәси. Онларын сәрһәди Иорданын шәрг саһили бојунҹа Кинарәт дәнизинин*+ ҹәнуб саһилинә гәдәр узанырды. 28 Бу әрази шәһәрләр вә кәндләрлә бирҝә нәсилләринә ҝөрә ҹадлыларын ирси иди. 29 Муса нәсилләринә ҝөрә Мәнәссә гәбиләсинин јарысына ирс вермишди.+ 30 Онларын әразиси бу иди: Маһанајимдән+ башлајараг, бүтүн Башан торпағы, Башан падшаһы Огун бүтүн сәлтәнәти вә Јаирин+ Башанда јерләшән бүтүн чадыр кәндләри, алтмыш шәһәр. 31 Ҝиладын јарысы, Әштәрут, Әзрәј+, Огун Башан сәлтәнәтинин шәһәрләри Мәнәссәнин оғлу Маһирин+ олду. Бу торпаглар нәсилләринә ҝөрә Маһир оғулларынын јарысына верилмишди. 32 Бунлар Мусанын Иорданын о тајында, Муаб чөллүјүндә, Әриһадан шәргдә исраиллиләрә ирс вердији торпаглар иди.+ 33 Лакин Муса Лави гәбиләсинә ирс вермәмишди.+ Онларын ирси Исраилин Аллаһы Јеһовадыр. О Өзү буну вәд етмишди.+


Q=13	C=0	SS=2	LS=8	PS=5	DC=0	LC=0	SD=0	BS=1	G0=35	G1=22	G2=12	DLID=az_RU	BODY=Әрәмја 4 | Онлајн Мүгәддәс Китаб | Јени дүнја тәрҹүмәси\nТөвбәнин ҝәтирдији немәтләр (1—4)\nШималдан ҝәләҹәк бәла (5—18)\nӘрәмја бу бәлаја ҝөрә дәрд чәкир (19—31)\n4 Јеһова бәјан едир: «Еј Исраил, Мәнә дөнсән,Мәнә дөнсән,Ијрәнҹ бүтләрини өнүмдән рәдд еләсән,Дидәрҝин дүшмәзсән.+ 2 Әҝәр дүрүстлүклә, һагг-әдаләтлә“Јеһоваја анд олсун” дејиб анд ичсән,Халглар Ондан* немәт алар,Онунла өјүнәр».+ 3 Јеһова Јәһуда вә Јерусәлим әһлинә белә дејир: «Шумлуг торпағы шумлајын,Тиканлар арасына тохум сәпмәјин.+ 4 Сиз, еј Јәһуда кишиләри, Јерусәлим әһли!Јеһоваја ҝөрә өзүнүзү сүннәт един,Үрәјинизин сүннәт әтини кәсин,+Јохса пис әмәлләринизә ҝөрәГәзәбим од тутуб јанаҹаг,Јанаҹаг, ону сөндүрән олмајаҹаг».+ 5 Јәһудада ҹар чәкин, Јерусәлимдә бәјан един. Бағырын, бүтүн өлкәдә шејпур чалын.+ Һарај чәкиб дејин: «Топлашын,Гала-шәһәрләрә гачаг.+ 6 Сиона ҝедән јолу ҝөстәрән нишан гојун. Сығынаҹаг ахтарын, бош дурмајын». Шималдан бәла, бөјүк гырғын ҝөндәрирәм.+ 7 Дүшмән коллугдан чыхан аслан кими пејда олду,+Халгларын гәними јола дүшдү.+ Өз јериндән чыхды ки, ҝәлиб јурдунузу кор ҝүнә гојсун. Шәһәрләриниз виран олаҹаг, кимсәсиз галаҹаг.+ 8 Буна ҝөрә чул ҝејинин,+Синә дөјүб шивән гопарын,Чүнки Јеһованын гызғын гәзәби биздән дөнмәди. 9 Јеһова бәјан едир: «Һәмин ҝүн падшаһ да,Әјанлар да үрәјини јејәҹәк.+Каһинләри дәһшәт бүрүјәҹәк, пејғәмбәрләр донуб галаҹаг».+ 10 Онда мән дедим: «Аһ, Күлли-Ихтијар Јеһова! Сән “сүлһ олаҹаг” дејиб бу халгы, Јерусәлими әмәлли-башлы алдатдын,+ амма бах, гылынҹ боғазымыза дирәниб». 11 О вахт бу халга, Јерусәлимә дејәҹәкләр: «Сәһрадакы чылпаг тәпәләрдән әсән сәмум јелиХалгымын үстүнә әсәҹәк.Амма совуруб тәмизләмәк үчүн јох. 12 Ҝүҹлү күләк Мәним әмримлә әсәҹәк. Инди исә онлара гаршы һөкмүмү елан едәҹәјәм. 13 Дүшмән гара булудлар кими,Ҹәнҝ арабалары гасырға кими ҝәләҹәк,+ Атлары гарталдан ити ҝедир.+ Вај һалымыза, мәһв олдуг! 14 Еј Јерусәлим, үрәјини јујуб писликдән тәмизлә ки, хилас оласан.+ Нә вахта гәдәр бејниндә пис фикирләр долашаҹаг? 15 Дандан сәс ҝәлир,+Әфраим дағларындан фәлакәт хәбәри јајылыр. 16 Халглара хәбәр верин,Јерусәлим әлејһинә ҹар чәкин». «Узаг дијардан ҝөзәтчиләр ҝәлир,Онлар Јәһуда шәһәрләриндә нәрә чәкәҹәкләр. 17 Чөллүкдәки кешикчиләр кими һәр тәрәфдән Јерусәлимә һүҹум чәкәҹәкләр,+Чүнки о, Мәнә аси чыхды»,+ — бәјан едир Јеһова. 18 «Әмәлләринә, һәрәкәтләринә ҝөрә ҹаваб верәҹәксән,+ Башына бөјүк фәлакәт ҝәләҹәк,Аҹысы үрәјинә чатаҹаг». 19 Әзабдан гыврылырам, Көксүм ган ағлајыр, Үрәјим партлајыр. Сакитләшә билмирәм,Чүнки шејпур сәси ешитдим,Мүһарибә чағырышы* дујдум.+ 20 Фәлакәт хәбәри далынҹа фәлакәт хәбәри ҝәлир,Бүтүн өлкә виран галыб. Чадырларым бир ҝөз гырпымында учду,Парчалары бир анда јерә чөкдү.+ 21 О нишаны нә вахта гәдәр ҝөрәҹәјәм?Нә вахтаҹан шејпур сәси ешидәҹәјәм?+ 22 Халгым ағылсыздыр,+Мәни сајмыр. Ахмаг өвладлардыр, ҹаһилдирләр. Пислик етмәјә ҝәләндә башлары јахшы ишләјир,Јахшылыға ҝәлинҹә, һеч нә ганмырлар. 23 Јерә бахдым. Бош вә кимсәсиз иди.+ Ҝөјә бахдым. Зүлмәт иди.+ 24 Дағлара бахдым. Сарсылырды,Тәпәләр титрәјирди.+ 25 Бахдым, бахдым. Бир инс-ҹинс ҝөрмәдим.Ҝөјдәки гушлар учуб ҝетмишди.+ 26 Бахдым, бахдым. Бағ сәһраја дөнмүшдү.Шәһәрләри дармадағын олмушду.+ Буну Јеһова етди,Күкрәјән гәзәби етди. 27 Будур, Јеһова дејир: «Бүтүн өлкә виран олаҹаг,+Амма ораны тамамилә мәһв етмәјәҹәјәм. 28 Бу сәбәбдән өлкә налә чәкәҹәк,+Ҝөјләр зүлмәтә гәрг олаҹаг.+ Буну Мән дедим, һөкмү Мән вердим.Фикрими дәјишмәјәҹәјәм, нијјәтимдән дөнмәјәҹәјәм.+ 29 Сүвариләрин, охатанларын сәсиндәнШәһәр әһли гачыр.+ Мешәликдә ҝизләнир,Гајалара дырмашыр.+ Шәһәрләр бош галыб,Орада кимсә јашамыр». 30 Бу виран һалынла инди нә едәҹәксән? Бир вахтлар ал-гырмызы либас ҝејәрдин,Гызыл бәзәкләр тахардын,Ҝөзләринә сүрмә чәкиб ҹазибәли едәрдин, Амма өзүнү әбәс јерә ҝөзәлләшдирдин,+Чүнки сәндән өтрү алышыб-јананлар сәни атдылар,Инди дә ҹанынын гәсдинә дурублар.+ 31 Санҹыдан гыврылан гадынын зарылтысыны ешидирәм,Илк өвладыны дүнјаја ҝәтирән гадынын инилтисини,Нәфәси чатмајан Сион гызынын сәсини дујурам. О, әлләрини ачыб фәрјад едир:+ «Вај һалыма! Гатилләр мәндә ҹан гојмады!»\n^ Јәни Јеһовадан\n^ Диҝәр вариант: дөјүш нәрәси.


Q=14	C=7	SS=3	LS=3	PS=7	DC=0	LC=0	SD=0	BS=0	G0=28	G1=19	G2=10	DLID=az_RU	BODY=Сајлар 19 | Онлајн Мүгәддәс Китаб | Јени дүнја тәрҹүмәси\nКүрән дүјә вә пакланма сују (1—22)\n19 Јеһова јенә Муса вә Һарунла данышыб деди: 2 «Јеһова сизә белә бир ганун верир: исраиллиләрә дејин ки, ејибсиз-гүсурсуз,+ бојундуруға салынмамыш, сағлам, күрән бир дүјә ҝөтүрүб 3 каһин Әлјазара версинләр. О, дүјәни дүшәрҝәдән кәнара апарсын вә гој дүјәни онун габағында кәссинләр. 4 Әлјазар бармағыны һејванын ганына батырыб Һүзур чадырынын өнүнә тәрәф једди дәфә чиләсин.+ 5 Сонра дүјәни онун ҝөзүнүн габағында јандырсынлар. Дүјәнин дәриси, әти вә ганы нәҹиси илә бир јердә јандырылмалыдыр.+ 6 Каһин сидр будағы, гарагыныг+ вә ал-гырмызы иплик ҝөтүрүб дүјә јанан ода атмалыдыр. 7 Сонра каһин палтарыны јумалы вә чиммәлидир, бундан сонра о, дүшәрҝәјә ҝирә биләр. Лакин каһин ахшама гәдәр мурдар сајылаҹаг. 8 Дүјәни јандыран адам да палтарларыны јумалы вә чиммәлидир. О да ахшама гәдәр мурдар сајылаҹаг. 9 Бир нәфәр пак адам дүјәнин күлүнү+ јығыб дүшәрҝәдән кәнарда пак бир јерә гојсун. Исраиллиләр бу күлү пакланма сују һазырламаг үчүн сахламалыдырлар.+ Бу, ҝүнаһ гурбаныдыр. 10 Дүјәнин күлүнү јыған адам палтарларыны јусун. О, ахшама гәдәр мурдар сајылаҹаг. Бу, исраиллиләр вә онларын арасында јашајан јаделлиләр үчүн һәмишәлик ганундур.+ 11 Өлүјә тохунан адам једди ҝүн мурдар олаҹаг.+ 12 О, үчүнҹү ҝүн һәмин бу су илә пакланмалыдыр. Једдинҹи ҝүн о пак олаҹаг. Лакин үчүнҹү ҝүн пакланмаса, једдинҹи ҝүн пак олмајаҹаг. 13 Мејитә тохунан вә пакланмајан адам Јеһованын Мүгәддәс чадырыны мурдарламыш олур.+ Белә адама Исраил халгынын арасында јер јохдур, о өлдүрүлмәлидир.+ Үстүнә пакланма сују+ чиләнмәдијиндән о, мурдардыр вә мурдар олараг да галыр. 14 Кимсә чадырда өләрсә, бу гануна риајәт едилмәлидир: чадыра ҝирән вә артыг чадырда олан һәр кәс једди ҝүн мурдар олаҹаг. 15 Гапағы иплә бағланмамыш, ағзы ачыг габ мурдардыр.+ 16 Бундан башга, кимсә бајырда гылынҹла өлдүрүлән адама, ҹәсәдә, инсан сүмүјүнә, јахуд гәбрә тохунарса, једди ҝүн мурдар олаҹаг.+ 17 Мурдар адам үчүн буну един: јандырылан ҝүнаһ гурбанынын күлүндән бир гәдәр габын ичинә гојун, сонра да ахар судан ҝөтүрүб онун үстүнә төкүн. 18 Бир нәфәр пак адам+ гарагыныг+ ҝөтүрүб суја батырсын вә өлү өлән чадырын, еләҹә дә һәмин вахт чадырда олан габларын вә адамларын үстүнә, һәмчинин сүмүјә, өлдүрүлмүш адама, ҹәсәдә вә ја гәбрә тохунан кәсин үстүнә чиләсин. 19 Сују мурдар адамын үстүнә үчүнҹү ҝүн вә једдинҹи ҝүн чиләсин. Беләҹә, једдинҹи ҝүн ону ҝүнаһдан паклајаҹаг.+ Пакланан адам палтарларыны јумалы вә чиммәлидир. Ахшам о пак олаҹаг. 20 Лакин мурдар адам пакланмаса, о, халгын арасындан јох едилмәлидир*,+ чүнки Јеһованын мүгәддәс мәканыны мурдарлајыб. Үстүнә пакланма сују чиләнмәдијиндән о, мурдардыр. 21 Бу, һәмишәлик ганундур: пакланма сујуну чиләјән адам палтарларыны јумалыдыр.+ Пакланма сујуна тохунан адам ахшама гәдәр мурдар олаҹаг. 22 Мурдар адамын тохундуғу һәр шеј мурдар олаҹаг вә һәмин шејә тохунан адам да ахшама гәдәр мурдар олаҹаг».+


Q=12	C=3	SS=3	LS=6	PS=6	DC=0	LC=0	SD=0	BS=2	G0=26	G1=11	G2=7	DLID=az_RU	BODY=Мәлаки 1 | Онлајн Мүгәддәс Китаб | Јени дүнја тәрҹүмәси\nЈеһованын Өз халгына мәһәббәти (1—5)\nГүсурлу гурбанлар (6—14)\nАллаһын ады халглар арасында уҹа олаҹаг (11)\n1 Һөкм: Јеһованын Мәлаки* пејғәмбәр васитәсилә Исраил барәдә дедији сөз. 2 Јеһова дејир: «Мән сизә мәһәббәт ҝөстәрдим».+ Сиз исә дејирсиниз: «Бизә мәһәббәтини неҹә ҝөстәрдин?» «Мәҝәр Ејс Јагубун гардашы дејил?+ — бәјан едир Јеһова. — Анҹаг Мән Јагубу севдим, 3 Ејсә исә нифрәт етдим.+ Онун дағларыны виран етдим,+ мирасыны чөлдәки чаггаллара вердим».+ 4 «Әдум* дејир: “Биз әзилдик, лакин гајыдыб виран галмыш јерләримизи бәрпа едәҹәјик”. Буна ҝөрә ордулар Аллаһы Јеһова дејир: “Онлар тикәҹәкләр, Мән јыхаҹағам. Ораја “пислик дијары”, онлара да “Јеһованын һәмишәлик мәһкум етдији халг” дејәҹәкләр.+ 5 Буну өз ҝөзүнүзлә ҝөрүб дејәҹәксиниз: “Гој Јеһова бүтүн Исраил дијары үзәриндә уҹа олсун!”» 6 «Еј адыма һәгарәт едән каһинләр, ордулар Аллаһы Јеһова сизә дејир: “Оғул атасына һөрмәт ҝөстәрир,+ нөкәр дә ағасына. Әҝәр Мән атајамса,+ һаны Мәнә һөрмәт?+ Әҝәр Мән ағајамса, һаны Мәнә еһтирам?”+ “Сиз исә: “Биз Сәнин адына неҹә һәгарәт етмишик ки?” — дејирсиниз”. 7 “Гурбанҝаһымда мурдар чөрәк тәгдим етмәклә”. “Сиз сорушурсунуз: “Сәни неҹә ләкәләмишик ки?” “Јеһованын сүфрәси+ һөрмәтә лајиг дејил”, — демәклә. 8 Сиз кор һејваны гурбан ҝәтириб дејирсиниз: “Бурада пис нә вар ки!” Һәмчинин ахсаг вә хәстә һејваны тәгдим едиб дејирсиниз: “Бурада пис нә вар ки!”».+ «Ону өз һөкмдарына апар, ҝөр сәндән разы галар? Ҝөр сәнә хош үз ҝөстәрәр?» — дејир ордулар Аллаһы Јеһова. 9 «Аллаһа јалварын ки, О, бизә лүтф ҝөстәрсин. Һеч бу ҹүр тәгдимәләрлә О, сизә хош үз ҝөстәрәр?» — дејир ордулар Аллаһы Јеһова. 10 «Сиз гапыларымы бағламаг истәмирсиниз*.+ Һеч гурбанҝаһымы да һавајы галамырсыныз.+ Мән сиздән наразыјам, — дејир ордулар Аллаһы Јеһова, — ҝәтирдијиниз бәхшишләр Мәнә хош дејил».+ 11 «Ҝүндоғандан ҝүнбатанадәк халглар арасында Мәним адым уҹа олаҹаг.+ Һәр јердә адыма пак бәхшиш кими гурбан түстүсү галдырылаҹаг вә тәгдимәләр ҝәтириләҹәк, чүнки халглар арасында Мәним адым уҹа олаҹаг»,+ — дејир ордулар Аллаһы Јеһова. 12 «Сиз исә: “Јеһованын сүфрәси мурдардыр, онун үстүндәки мејвәләр дә, јемәкләр дә һөрмәтә лајиг дејил”,+ — дејәрәк ону* ләкәләјирсиниз.+ 13 Үстәлик: “Лап безмишик!” — дејиб нифрәтинизи ҝөстәрирсиниз», — дејир ордулар Аллаһы Јеһова. «Сиз оғурлуг, ахсаг вә хәстә һејванлары ҝәтирирсиниз. Сиз бу ҹүр һејванлары бәхшиш ҝәтирирсиниз! Буну сиздән неҹә гәбул едим?»+ — дејир Јеһова. 14 «Сүрүсүндә сағлам еркәк һејваны ола-ола, нәзир дејиб гүсурлу һејваны Јеһоваја гурбан ҝәтирән һијләҝәр адама ләнәт олсун! Ахы Мән әзәмәтли Падшаһам,+ — дејир ордулар Аллаһы Јеһова, — Мәним адым халглар арасында ваһимә доғураҹаг».+\n^ Мәнасы: елчим.\n^ Јр 25:30 вә 36:1 ајәләринә әсасән, Ејсин диҝәр ады.\n^ Ҝөрүнүр, сөһбәт мәбәдин гапысында нөвбәтчилик етмәкдән ҝедир.\n^ Диҝәр вариант: Мәни.